qundao/data-zh-poetry huggingface dataset:
和王二履吉湖上八绝·其八
作者：文彭
朝代：明
体裁：七言绝句

山西绯桃太含胡，竹里班鸠逐队呼。形胜有馀心独苦，王符闭户草潜夫。
和王二履吉湖上八绝·其六
作者：文彭
朝代：明
体裁：七言绝句

肠断春湖新水流，倾城儿女踏青游。郊台不识吴王事，指点楞伽最上头。
和王二履吉湖上八绝·其四
作者：文彭
朝代：明
体裁：七言绝句

茶磨楞伽叠翠屏，汀州芦笋立鵁鶄。白云轻薄摇波净，黄鸟丁宁唤酒醒。
咏白燕追次袁海叟韵
作者：文彭
朝代：明
体裁：七言律诗

惊见玄禽故态非，雪翎玉首世应稀。越裳雉尾姬周化，瀚海乌头汉使归。误入梨花惟听语，轻沾柳絮似添衣。珠帘不隔凉州路，任尔差池上下飞。
咏门神
作者：文彭
朝代：明
体裁：七言律诗

焕然荼垒巳更新，睹尔仪容定有神。幸得货财无悖入，偏于风月自相亲。洞开喜有朝来客，静掩何妨夜扣人。待得功成身已退，朱门白屋一般春。
哭李冢宰
作者：文彭
朝代：明
体裁：七言律诗

丹旐飞飞江水滨，失声知已丧元臣。谁将消骨陈张禄，终履危机祸长民。才拟干将偏易折，魂销犴狴竟难伸。山丘华屋寻常理，独有羊昙泪满巾。
喜徐太守子与至席上得阳字·其一
作者：文彭
朝代：明
体裁：七言律诗

五马朱轮入帝乡，曾将九折叹王阳。久知惠政同吴汉，更喜文章似子长。世事何如杯酒在，风尘不见岁时忙。倚阑独立诗成处，万里青天雁一行。
喜徐太守子与至席上得阳字·其二
作者：文彭
朝代：明
体裁：七言律诗

一麾闽海出明光，曾是含香粉署郎。行见望之还少府，不妨汲黯卧淮阳。天涯愧我空奔走，岁暮逢君倍感伤。今日一杯须尽醉，相逢莫笑屈为邦。
嘉弟久不见至
作者：文彭
朝代：明

出门闻说是新春，寄得书来又未真。消息参差无可问，梦魂颠倒有时亲。老年兄弟情偏重，薄命功名晚未伸。忽尔秋风又将至，时时翘首潞河津。
嘉弟久不见至
作者：文彭
朝代：明
体裁：七言律诗

出门闻说是新春，寄得书来又未真。消息参差无可问，梦魂颠倒有时亲。老年兄弟情偏重，薄命功名晚未伸。忽尔秋风将又至，时时翘首潞河津。
四月
作者：文彭
朝代：明

我爱江南小满天，鲥鱼初上带冰鲜。一声戴胜蚕眠后，插遍新秧绿满田。
四月七日顾汝和明日四十诵杜诗马上足成之
作者：文彭
朝代：明
体裁：五言律诗

四十明朝是，清樽今日开。煖风吹白昼，庭草长苍苔。玉殿裁书竣，金銮捧诏回。年光容易过，羡尔接三台。
四飞山庄示肇儿
作者：文彭
朝代：明
体裁：五言律诗

创业诚非易，躬耕也自便。俭勤知有益，辛苦自无愆。巳喜通阡陌，还宜近简编。会深耕读理，应自有丰年。
夜宴子谏书斋启窗见月喜而再赋
作者：文彭
朝代：明

径僻无人到，柴门夜不关。清樽开绿醑，白月挂青山。室静心逾妙，香销意亦閒。无论去与住，且复破愁颜。
夜宴子谏书斋启窗见月喜而再赋
作者：文彭
朝代：明
体裁：五言律诗

径僻无人到，柴门夜不关。清樽开绿醑，白月挂青山。室静心逾妙，香销意亦閒。无论去与往，且复破愁颜。
夜宴朱子价园池
作者：文彭
朝代：明
体裁：五言律诗

清宴开池上，轻风吹树枝。已怜秋气好，正是月明时。玉露沾衣重，金尊送酒迟。平生好客兴，为我更忘疲。
夜宴朱子价园池
作者：文彭
朝代：明

清宴开池上，轻风吹树枝。巳怜秋气好，正是月明时。玉露沾衣重，金尊送酒迟。平生好客兴，为我更忘疲。
官舍敝漏朝来雪霰盈案赋此遣兴
作者：文彭
朝代：明
体裁：七言律诗

官衙清冷思寥寥，屋破风高雪不消。三瓦未陈珠的历，四围多隙纸飘摇。寒灯无著愁书湿，布被多情怯夜迢。安得杜陵文藻笔，秋风茆屋赋长谣。
宴外舅有斐堂
作者：文彭
朝代：明
体裁：五言律诗

丈人华屋好，绮席几回欢。嘉树雕阑倚，银筝玉指寒。清狂元自爱，礼数本来宽。客散堂虚静，开帘待月看。
宴徐太傅园亭分得才字
作者：文彭
朝代：明
体裁：五言律诗

高会追金谷，诸公总上才。名山当户列，细雨拂帘回。把酒岩花落，弹棋水阁开。马蹄归独缓，知是习池来。
宴董学士新堂
作者：文彭
朝代：明

学士新堂切禁垣，赏筵秩秩咏斯干。碧桃和露来天上，玉醴生香出大官。棋局往来随胜负，投壶还激罄交欢。独怜沧海将归客，后会难期强自宽。
宴董学士新堂
作者：文彭
朝代：明
体裁：七言律诗

学士新堂切禁垣，赏筵秩秩咏斯干。碧桃和露来天上，玉醴生香出太官。棋局往来随胜负，投壶还激罄交欢。独怜沧海将归客，后会难期强自宽。
宿云堂山楼
作者：文彭
朝代：明

旧日西湖径，梅花几度开。暂抛尘外事，乘兴雨中来。佛国团青嶂，禅房锁绿苔。一宵清净业，浩劫自轮回。
宿云堂山楼
作者：文彭
朝代：明
体裁：五言律诗

旧日西湖路，梅花几度开。暂抛尘外事，乘兴雨中来。山径团青嶂，禅房锁绿苔。一宵清净业，浩劫自轮回。
宿石门山
作者：文彭
朝代：明

秋老山开锦绣纹，石门清气独氤氲。水深隐隐潜龙穴，岩峻时时过鹿群。芋栗未收看野烧，松篁不整度秋云。地虚疑有仙人宅，笙鹤嘈嘈静夜闻。
宿通州靖嘉寺
作者：文彭
朝代：明

古寺荒烟合，巍然三殿存。回廊馀磴石，曲径满苔痕。岁久罘罳暗，庭閒鸟雀喧。独怜车马客，一宿恋空门。
寄严相公
作者：文彭
朝代：明
体裁：五言律诗

昔宰黄扉日，常怀绿野游。迩来泉石性，翻系庙廊忧。乐事林园胜，新诗花鸟愁。悬车明昼锦，汉广莫能俦。
寄顾克承何有斋
作者：文彭
朝代：明
体裁：五言律诗

陋室人皆弃，惟君兴不穷。石蒲圆滴露，水竹细含风。建盏乳花白，沙垆煎甲红。未能分半席，时梦到城东。
寇至
作者：文彭
朝代：明
体裁：七言律诗

朔兵十万穴秦城，拥骑长驱薄汉京。备禦可能无上策，去来何事少先声。中原将帅空推毂，此日书生愿请缨。弓矢不劳干羽在，庙堂应有荅苍生。
寒夜梁思伯小酌
作者：文彭
朝代：明
体裁：七言律诗

新寒抱膝掩衡门，上客开筵礼意敦。最喜晤言消永夜，独怜白发照清樽。群贤并集风流映，列坐欢歌笑语温。醉后不嫌归路晚，天街尘静已黄昏。
对月有怀胡季孚呈孔加伯起
作者：文彭
朝代：明
体裁：五言律诗

放棹辞城市，虚堂早见招。停杯新雨歇，对月故人遥。愁里眉频蹙，风前首重搔。翻思前夜别，魂向一时消。
寿郡伯胡公乃翁八帙
作者：文彭
朝代：明

君不见西华之山凌碧虚，钟灵毓秀神仙居。盘礴日月枕扶舆，广平方成委丹庐。黄苓紫芝无处无，青鸟白鹤时相呼。金灯交错如珊瑚，悬崖窈窕通蓬壶。我閒维岳降甫申，山灵集聚多奇珍。异人往往乘时出，飘飖不缚寰中尘。道高德劭常轗轲，愧杀腐鼠羞鹓雏。岂无勋业动当世，不劳政事耽文儒。归来自理山中屋，整顿松筠友麋鹿。有时长啸学苏门，一似陶潜爱篱菊。三十年馀变鬒发，闭门不问黄金阙。读书养性还灌园，山中四时知岁月。上友安期浮丘公，下揖子晋葛仙翁。琼裾玉舄气潇洒，手挥如意谈玄空。百年去去即常生，服食不须毛骨轻。南极耿耿垂明星，西望佳气拥州城。綵衣迢迢阻江麓，养志至今食君禄。高堂不得试儿啼，霞觞遥进杯中醁。吴门有士卧空谷，为君高歌鹤南曲。
寿郡伯胡公乃翁八帙
作者：文彭
朝代：明
体裁：古风

君不见西华之山凌碧虚，钟灵毓秀神仙居。盘礴日月枕扶舆，广平方成委丹庐。黄苓紫芝无处无，青鸟白鹤时相呼。金灯交错如珊瑚，悬崖窈窕通蓬壶。我闻维岳降甫申，山灵集聚多奇珍。异人往往乘时出，飘飖不缚寰中尘。道高德卲常轗轲，愧杀腐鼠羞鹓雏。岂无勋业动当世，不劳政事耽文儒。归来自理山中屋，整顿松筠友麋鹿。有时长啸学苏门，一似陶潜爱篱菊。三十年馀变鬒发，闭门不问黄金阙。读书养性还灌园，山中四时知岁月。阆风玄圃不可居，閒来学得餐霞法。洞中仙侣时相逢，八十优游乐无穷。上友安期浮丘公，下揖子晋葛仙翁。璚裾玉舄气潇洒，手挥如意谈玄空。百年去去即常生，服食不须毛骨轻。南极耿耿垂明星，西望佳气雍州城。綵衣迢迢阻江麓，养志至今食君禄。高堂不得试儿啼，霞觞遥进杯中醁。吴门有士卧空谷，为君高歌鹤南曲。
将至京作
作者：文彭
朝代：明
体裁：七言律诗

神京缥渺接三台，驿路春光景物催。鱼跃惊涛迎浪转，燕巢高岸逐风回。射时商贾争先后，候闸舟航滞去来。一自隗生身显后，有谁把酒酹荒台。
岁暮承欧桢伯梁柱臣过有诗见赠因各次韵·其一
作者：文彭
朝代：明
体裁：七言律诗

京华腊月动风沙，独掩衡门坐日斜。惊见高贤朝枉驾，因知短炬夜先花。旋沽燕市过墙酒，閒数昭阳带影鸦。自是玄亭甘寂寞，一轮春色在谁家。
岁暮承欧桢伯梁柱臣过有诗见赠因各次韵·其二
作者：文彭
朝代：明
体裁：七言律诗

群英并辔访清幽，苜蓿堆盘一笑留。南望宫墙飞殿宇，北来黉舍似林丘。剧谈世事空无据，閒看浮云静不流。陶谢诗篇公等在，惭余潦倒获同游。
师家闸
作者：文彭
朝代：明

水涩舟胶春昼明，振衣随步得閒行。万株杨柳缘堤古，一带清泉触石鸣。无数青山围秀色，有时黄鸟度新声。不堪沛北风尘路，翻动江南行乐情。
席上赠祥上
作者：文彭
朝代：明

太平犹未到，已见石嶙峋。落日照梵宇，秋风吹葛巾。宾朋多旷达，云物任鲜新。丽藻逢支遁，吾侪愧许询。
席上赠祥上人
作者：文彭
朝代：明
体裁：五言律诗

天平犹未到，巳见石嶙峋。落日照梵宇，秋风吹葛巾。宾朋多旷达，云物任鲜新。丽藻逢支遁，吾侪愧许询。
平谷公署古槐
作者：文彭
朝代：明

僻县人稀早闭关，庭槐合抱挺苍颜。秋深已觉寒蝉尽，日落徐看倦鸟还。久历岁华宜老大，不藏丘壑亦萧閒。有怀欲就东阳赋，文藻谁如康子山。
平谷公署古槐
作者：文彭
朝代：明
体裁：七言律诗

僻县人稀早闭关，庭槐合抱挺苍颜。秋深巳觉寒蝉尽，日落徐看倦鸟还。久历岁华宜老大，不藏丘壑亦萧閒。有怀欲就东阳赋，文藻谁如康子山。
平谷道中·其一
作者：文彭
朝代：明
体裁：五言律诗

捧檄趋平谷，西风送马蹄。秋深衰柳变，日落晚山低。荒草平原合，黄云入望迷。边城烽火息，野老自提携。
平谷道中·其二
作者：文彭
朝代：明
体裁：五言律诗

鸡声催晓发，露重木棉裘。白塔远先见，青山湿未收。小桥看过雨，野渡有横舟。处处颓垣在，令人生隐忧。
广陵客怀
作者：文彭
朝代：明
体裁：七言律诗

落日停桡古渡头，繁华人说是扬州。荒祠不见无双树，锦缆空传十丈舟。细雨入窗灯黯黯，轻尘扑面思悠悠。功名何事翻成累，转忆当年马少游。
广陵客怀
作者：文彭
朝代：明

落日停桡古渡头，繁华人说是杨州。荒祠不见无双树，锦缆空传十丈舟。细雨入窗灯黯黯，轻尘扑面思悠悠。功名何事翻成累，转忆当年马少游。
庭中一竹生意萧然春来忽生数笋喜而赋之
作者：文彭
朝代：明
体裁：七言绝句

亭亭一竹挺高寒，正对先生苜蓿盘。造化不私深雨露，春风还自长琅玕。
廷试述怀
作者：文彭
朝代：明

少小习章句，朝夕亲笔研。词场十度游，终迷五色线。行行预计偕，迢迢入畿甸。皇畿本佳丽，瑞霭郁葱茜。五城十二楼，紫陌韶华遍。披褐朝至尊，复道随群彦。步趋白玉阶，日射黄金殿。螭头绕炉烟，雉尾开宫扇。操笔陈芜词，来上宸旒献。虽非仲舒策，不待常何荐。但愿纳刍荛，自忘草茅贱。
廷试述怀
作者：文彭
朝代：明
体裁：古风

少小习章句，朝夕亲笔研。词场十度游，终迷五色线。行行预计偕，迢迢入畿甸。皇畿本佳丽，瑞霭郁葱茜。五城十二楼，紫陌韶华遍。披褐朝至尊，复道随群彦。步趋白玉阶，日射黄金殿。螭头绕炉烟，雉尾开宫扇。操笔陈芜词，来上宸旒献。虽非仲舒策，不待常何荐。但愿纳刍荛，自忘草茆贱。
廿三日同黎惟敬姚元白许殿卿沈懋学欧桢伯嘉弟集吴侍御明卿宅得竿字
作者：文彭
朝代：明
体裁：七言律诗

新秋风日丽长安，偶集高斋兴末阑。纵酒狂歌留胜赏，投壶散帙罄交欢。久知燕市多奇骨，莫向磻溪问钓竿。陈迹易迁时易改，五湖烟水正漫漫。
弹琴虚窗下悠悠太古心吾意有所感孰审少原簪蚩蚩市中儿知声不知音钟生伯子感荷蒉孔所钦此道久寂寞千载和氏琛鼓希默然坐泪落沾罗襟
作者：文彭
朝代：明
体裁：古风

仰睇浮云征，俯观江汉流。浮云飞不定，川流去不休。俯仰既如此，吾亦何所求。人生在世间，倏忽譬蜉蝣。虽非金石坚，百年宁悠悠。往者不可及，来者犹可修。
徐子与席上分韵 其一 得秋字
作者：文彭
朝代：明
体裁：五言律诗

大火欲西流，朝来已立秋。老年何易改，去客苦难留。别酒翻添恨，新诗不解愁。音书如可达，咫尺是皇州。
徐子与席上分韵 其三 得欢字
作者：文彭
朝代：明
体裁：五言律诗

槐阴团北牖，六月自生寒。老爱逢迎懒，狂贪礼数宽。不因前日别，那得此回欢。俛仰成陈迹，从知行路难。
徐子与席上分韵 其二 得雷字
作者：文彭
朝代：明
体裁：五言律诗

溽暑无由避，芳筵此日开。故人来旧雨，天际殷轻雷。傲世空双鬓，浮生且一杯。浩歌聊自适，随处可徘徊。
徐子与席上分韵 其四 得州字
作者：文彭
朝代：明
体裁：五言律诗

骤雨袪烦暑，新凉接素秋。清尊閒北海，佳客得南州。知已真难遇，玄言未易酬。不须论去住，且复此淹留。
徐李二相公枉驾见过失迓以诗谢之
作者：文彭
朝代：明
体裁：七言律诗

曲巷幽居暂借栖，漫劳方驾驻柴扉。惊留折简题凡鸟，敢谓虚名动少微。忘势一心期牧仲，好贤同志咏缁衣。归来独倚衡门望，彷佛犹疑见羽旂。
徽州吴君得妙法制墨赋诗赠之
作者：文彭
朝代：明
体裁：古风

新安松枝烧不绝，红霞碧焰相纠结。收烟调捣三万杵，练作玄霜乌玉玦。设来几案对端侯，云浮烟散光澄澈。落纸三年不昏暗，一点霜纨漆无别。廷圭巳矣潘谷死，此道只今谁得比。水晶宫客汪廷器，吴郎继之真二美。时时赠我两三丸，光黑异常心独喜。日日用之无间断，经岁方能半寸毁。黄金可得柰墨无，莫轻目前惟重耳。嗟余不欲磨世人，愿得一笑临池水。
徽州吴君得妙法制墨赋诗赠之
作者：文彭
朝代：明

新安松枝烧不绝，红霞碧燄相纠结。收烟调捣三万杵，练作玄霜乌玉玦。设来几案对端侯，云浮烟散光腾彻。落纸三年不昏暗，一点霜纨漆无别。廷圭巳矣潘谷死，此道只今谁得比。水晶宫客汪廷器，吴郎继之真二美。时时赠我两三丸，光黑异常心独喜。日日用之无间断，经岁方能半寸毁。黄金可得奈墨无，莫轻目前惟重耳。嗟余不欲磨世人，愿得一笑临池水。
怀张子言时寓扬州
作者：文彭
朝代：明
体裁：七言律诗

君逃世网住扬州，我累樊笼滞去留。咫尺故人不相见，飘零江海渺余愁。燕南冀北总新句，越水吴山非昔游。看剑引杯心尚壮，不劳重念敝貂裘。
怀石湖
作者：文彭
朝代：明
体裁：七言律诗

不到石湖三十日，猿惊鹤怨草堂阴。竹林酒伴虚佳会，野寺莺花废短吟。自是穷途多恸哭，非关在坐少知音。平生性癖耽山水，未脱樊笼违素心。
恭遇圣驾幸太学
作者：文彭
朝代：明
体裁：七言律诗

圣主临雍庆礼成，千年文物睹升平。五云驭日来三殿，百辟承恩下九城。象辇乍回清跸迥，鸾旌前导翠华明。小臣何幸躬逢盛，岂谓儒冠误此生。
拂水崖分得寒字
作者：文彭
朝代：明

虞山西南太奇绝，流泉迸出青崖湍。横分一道地脉裂，倒飞十丈天风寒。注披射日金光草，净泻孤云白玉盘。洪厓华盖渺何许，此时直欲招青鸾。
拜郊台
作者：文彭
朝代：明
体裁：七言律诗

越城桥边拜郊台，越城桥外越兵来。越兵一去无消息，台边野花空自开。澄湖水满放画舸，白日山深生绿苔。浮云不见鸱夷子，极目扁舟心转哀。
拟古
作者：文彭
朝代：明
体裁：古风

大明觏旸谷，纳照称物情。商飙起天末，而有巨细声。造化靡所私，物我自不平。至道无端倪，六合随亏盈。一有不足者，中心劳逢迎。卓哉仲尼徒，千秋谁与京。蒙庄与李耳，终令后世轻。
文远阁
作者：文彭
朝代：明
体裁：五言律诗

小阁静沉沉，虚明生道心。端居同李泌，清閟拟云林。问字频携酒，谈玄时鼓琴。梦回应有得，千载有知音。
新正六日山行见梅花
作者：文彭
朝代：明
体裁：七言律诗

开岁阴阴今日晴，梅花的的照人明。入山早巳饶春色，对景宁忘感物情。海外烽烟无上策，天涯勋业愧浮名。明朝人日尤难遣，贳得新醅且自倾。
新秋
作者：文彭
朝代：明
体裁：五言律诗

楼居难避暑，一雨扫烦蒸。暂喜干戈洗，欣看黎庶宁。凉风期白苧，爽气薄青灯。笔砚虽堪近，悲愁赋未能。
新莺
作者：文彭
朝代：明
体裁：七言绝句

霏霏拂地柳千条，烟锁红栏十二桥。最爱新莺初出谷，绿丝丛里一声娇。
旅泊
作者：文彭
朝代：明
体裁：五言律诗

旅泊频惊梦，孤村独系舟。雨馀新涨满，日落晚风柔。为客经年久，归程计日酬。一杯聊自遣，沙上有眠鸥。
旅泊
作者：文彭
朝代：明

旅泊频惊梦，孤村独系舟。雨馀新涨满，日落晚风柔。为客经年过，归程计日酬。一杯聊自遣，沙上有眠鸥。
早发扬州至邵伯湖
作者：文彭
朝代：明
体裁：五言律诗

早发扬州路，行行邵伯湖。轻舟随社鸟，落日下平芜。汨没渔舟杳，萧条旅思孤。凭将一樽酒，随意宿前途。
春兴
作者：文彭
朝代：明

帝里逢春春可怜，五云楼阁丽中天。御沟花落冰澌尽，琼岛云飞海日悬。风度汉宫银刻箭，香生南陌翠花钿。无由暂醉金钱会，零落东风又一年。
春兴·其一
作者：文彭
朝代：明
体裁：七言律诗

帝里逢春春可怜，五云楼阁丽中天。御沟花落流澌尽，璚岛云飞海日悬。风度汉宫银刻箭，香生南陌翠花钿。无由暂醉金钱会，零落东风又一年。
春兴·其二
作者：文彭
朝代：明
体裁：七言律诗

绮陌尘香辇路斜，东风早晚遍天涯。建章晓色千门柳，上苑莺声万树花。细草生烟消积雪，新波浮玉丽晴沙。五陵年少争驰逐，独是羁人转忆家。
春城閒眺
作者：文彭
朝代：明
体裁：七言律诗

阊阖城头春草长，绿杨早巳满横塘。桃如解语垂垂发，燕亦多情故故忙。云白天青山叠翠，日高风煖水生香。无端尽日溪边坐，典却春衣醉夕阳。
春寒
作者：文彭
朝代：明
体裁：五言律诗

腊尽期春至，春来寒更隆。凝云初漏日，舞雪又旋空。惨惨阴生润，重重箔护风。梅花消息近，应只在墙东。
春寒
作者：文彭
朝代：明

腊尽期春至，春来寒更隆。凝云初漏日，舞雪又旋空。惨惨阴生涧，重重箔护风。梅花消息近，应只在墙东。
春日东郊访卢文厚
作者：文彭
朝代：明
体裁：五言律诗

春日东郊外，风光事事新。杏梢红欲破，柳色绿初匀。野水侵溪岸，轻风起陌尘。数椽茅屋底，爱尔独安贫。
春日东郊访卢文厚
作者：文彭
朝代：明

春日东郊外，风光事事新。杏花红欲破，柳色绿初匀。野水侵溪岸，轻风起陌尘。数椽茅屋底，爱尔独安贫。
春来久雨初晴过周公瑕棐几斋醉后书壁
作者：文彭
朝代：明
体裁：七言律诗

一春巳过八十日，三月惟馀此日晴。桃花李花总零落，黄鸟白鸟群飞鸣。湘帘掩映竹色净，棐几拂拭云花生。莫道韶华去都尽，暂时晤赏惬幽情。
春雨
作者：文彭
朝代：明

春雨阴阴十日馀，苔封曲径掩精庐。泥深门外无车马，自向山斋理旧书。
春雨书怀
作者：文彭
朝代：明

十日春阴不裹巾，喜看庭际绿苔新。山斋听雨惟高卧，忘却门前问字人。
是夜令人速王明佐不至至桥上更酌时沈山人寓园咫尺闭户却寄二君
作者：文彭
朝代：明

帝京车马日骈阗，此夜清游更可怜。月色冰光相荡射，箫声琴韵两悠然。王猷兴尽乘舟返，沈约愁多闭户眠。胜境惭余能独占，为君还赋紫云篇。
是夜令人速王明佐不至至桥上更酌时沈山人寓张园咫尺闭户却寄二君
作者：文彭
朝代：明
体裁：七言律诗

帝京车马日骈阗，此夜清游更可怜。月色水光相荡射，箫声琴韵两悠然。王猷兴尽乘舟返，沈约愁多闭户眠。胜景惭余能独占，为君还赋紫云篇。
是日约往南郊不果
作者：文彭
朝代：明

南国清明花事稀，燕山雨雪尚霏霏。长安九陌春何处，旅食经年客未归。两地风光关念切，平生事业寸心违。也知空负城南约，不是袁安不启扉。
晚步东禅寺
作者：文彭
朝代：明
体裁：七言律诗

落日敲门到兰若，白云深锁青莲宫。循墙老桧凌寒绿，满砌小草含霜红。香供寥寥晤大地，梵音杳杳迷三空。玄言一刻已陈迹，何日参得禅关通。
暮春嘉禾项子长园亭宴集
作者：文彭
朝代：明
体裁：七言律诗

九十韶华今日晴，名园喜见绿阴成。云光映水黄莺啭，草色侵衣白鹭惊。刻竹又重题姓字，举杯还与说平生。山穷路转孤花媚，犹见馀春一种情。
暮春游虎丘
作者：文彭
朝代：明

卧石轩前草似茵，剑池水满碧粼粼。浮图丽日诸天迥，新绿敷阴万树匀。不到一年如隔世，尚馀三日是残春。艰难莫问烽烟事，浊酒随时且慰人。
暮春游虎丘
作者：文彭
朝代：明
体裁：七言律诗

悟石轩前草似茵，剑池水满碧粼粼。浮图丽日诸天迥，新绿敷阴万树匀。不到一年如隔世，尚馀三日是残春。艰难莫问烽烟事，浊酒随时且慰人。
曹娥祠
作者：文彭
朝代：明
体裁：七言律诗

江上涛声接大荒，祠前双桧郁苍苍。孤坟何必山川丽，一死能将姓字扬。妙迹已无王逸少，题辞空问蔡中郎。真魂不逐寒烟散，月落潮回思渺茫。
有感
作者：文彭
朝代：明
体裁：七言律诗

年来踪迹任西东，万事都归一笑中。蓟北红尘虚日月，江南白昼又春风。悠悠莫问湟中鹿，落落空怀塞上翁。安得高情同叔夜，时将双目送飞鸿。
期游平山堂不果
作者：文彭
朝代：明
体裁：七言律诗

春尽扬州水拍堤，堤边杨柳绿丝丝。高怀儗向平山尽，胜日难将乐事期。山色有无空秀句，心情感慨惜多岐。明朝又逐红尘去，回首烟霞系我思。
林驸马园亭赏红莲
作者：文彭
朝代：明

主家留客敞华筵，一朵红莲倚槛鲜。太液分来知不远，蕊宫开处自天然。秋风入座生阴细，晓日窥帘拂露圆。醉后不闻香满坐，银筝翠管沸遥天。
柱山
作者：文彭
朝代：明

沧海浩无极，空濛混太清。寒潮初拍岸，凉月已生明。烟雾虚尘界，星河动玉京。三山真可接，知有列仙行。
桃花
作者：文彭
朝代：明
体裁：七言绝句

春晴缓辔太平堤，万树桃花映水齐。不是六朝行乐处，直须认作武陵溪。
梦中作
作者：文彭
朝代：明
体裁：七言绝句

罗襦初著照人明，不语阶前独自行。鹦鹉笼中浑识得，忽然徐唤两三声。
梦中题朱竹
作者：文彭
朝代：明

淇园一雨洗尘埃，忽变朱颜破绿苔。春夜珊瑚映灯火，丹山赤凤下瑶台。
梦还家示肇儿
作者：文彭
朝代：明
体裁：五言律诗

离京才二日，已有梦还家。亲戚多情话，风尘感岁华。共怜须鬓改，不觉道途赊。月落鸡声早，依然天一涯。
楚江秋泛为吴子赋
作者：文彭
朝代：明
体裁：七言律诗

有客欲登黄鹤楼，挂帆十月辞扬州。潇湘月落洞庭晚，巫峡猿啼云梦秋。揽胜定寻赤壁垒，浩歌常傍白蘋洲。杜陵李白风流在，送尔扁舟汗漫游。
楚江秋泛为吴子赋
作者：文彭
朝代：明

有客欲登黄鹤楼，挂帆十月辞杨州。潇湘月落洞庭晚，巫峡猿啼云梦秋。揽胜定寻赤壁垒，浩歌常傍白蘋洲。杜陵李白风流在，送尔扁舟汗漫游。
樾径
作者：文彭
朝代：明
体裁：七言律诗

入门百本循墙树，六月曾教落翠阴。乍到只疑天竺国，坐来元是比丘林。森森古殿丹青剥，细细苔花锦绣侵。读罢楞严时纵步，间关何处语幽禽。
樾径
作者：文彭
朝代：明

入门百本循墙树，六月曾教落翠阴。乍到只疑天竺国，坐来元是比丘林。森森古殿丹青剥，细细苔花锦绣侵。读罢楞岩时纵步，间关何处语幽禽。
次张伯起见怀韵
作者：文彭
朝代：明
体裁：七言律诗

别君销尽黯然魂，老我终惭枥下辕。三礼未陈犹有恨，一杯独酌更何言。春风巳动江南柳，归棹行辞蓟北门。莫向京华问消息，到家应共洗清樽。
次张幼于见怀韵
作者：文彭
朝代：明
体裁：七言律诗

黄金台下草霏霏，日日台前送落晖。览胜有时趋禁苑，梦归长夜到亲闱。故乡风景心常在，帝里春光雪又飞。看镜倚楼天万里，浩歌时一咏缁衣。
次彭孔加见怀韵
作者：文彭
朝代：明
体裁：五言律诗

远书初至日，正是忆君时。况复经年别，何堪两地思。石湖乘雪兴，南郭看花期。频有还家梦，知君知不知。
次韵答寄黄淳父
作者：文彭
朝代：明
体裁：七言律诗

寄我瑶华如见面，何时风月得平分。案陈紫璞依金鼎，障列青山锁白云。永日和风閒斗茗，孤灯夜雨细论文。窗明几净心如洗，此乐应知独有君。
次韵荅李太史
作者：文彭
朝代：明
体裁：五言律诗

曾试山中茗，无如雨后泉。浮花凝白乳，然竹散青烟。禅榻论文细，虚堂晤语玄。何当谢尘鞅，来结碧山缘。
次韵董子元乱后见怀
作者：文彭
朝代：明
体裁：七言律诗

风日萧条独倚阑，高歌强笑不成欢。频年兵燹何时巳，此日烽烟讵忍看。千里故人劳问讯，一时黎庶惜凋残。蹉跎岁月惊新梦，怅望云间思渺漫。
次韵马内翰
作者：文彭
朝代：明
体裁：七言律诗

燕山朔雪未全消，银烛淋漓吐绛绡。壮志未酬颜驷老，华筵喜预孟公招。厌厌不醉归何夜，小小歌声听转娇。一刻乡心双鬓改，几回搔首望层霄。
江
作者：文彭
朝代：明

不见长江险，宁知天地浮。金焦当万壑，日月荡中流。波浪潜鲛室，云霞结蜃楼。乘槎吾有兴，直欲犯牵牛。
江上有怀陈道复
作者：文彭
朝代：明
体裁：七言律诗

诛茆筑室傍江隈，地阔河平浦溆回。返照趁晴收晚稻，深秋过雨长新苔。并眠鸂鶒双双见，对浴凫鹥日日来。苦忆故人城市隔，一杯浊酒为谁开。
江中晓望
作者：文彭
朝代：明
体裁：七言律诗

万壑争趋势独尊，金焦东下海为门。朝霞浴日雾欲灭，秋气横空天倒吞。荆楚仲宣频作客，沅湘正则几招魂。圣朝自愧独贫贱，满目江山总泪痕。
沈工部桃花书屋
作者：文彭
朝代：明

君住桃花坞，何如郑子真。应同潘岳县，非是武陵民。香散馀书帙，花飞衬舞茵。十分春色好，刘阮问迷津。
沧浪亭
作者：文彭
朝代：明
体裁：七言绝句

昔日苏公游衍地，于今清胜属高僧。虚亭独坐浑无事，惟有楞严一卷经。
泊仪真
作者：文彭
朝代：明

落日不可渡，孤云天际浮。乘潮辞白下，卷幔入真州。水气生江雾，星光宿斗牛。此身何物似，天地一虚舟。
泊仪真
作者：文彭
朝代：明
体裁：五言律诗

落日不可渡，孤云天际浮。乘潮辞白下，卷幔入真州。水气生江雾，星光肃斗牛。此身何所似，天地一虚舟。
泊舟八里湾
作者：文彭
朝代：明
体裁：五言律诗

久旱苦无水，泊舟八里湾。风生沙扑面，霞起日沉山。深夜闻愁语，侵晨候启关。从来知世路，羡杀白鸥閒。
泊舟八里湾
作者：文彭
朝代：明

久旱苦无水，维舟八里湾。风生沙扑面，霞起日沈山。深夜闻愁语，侵晨候启关。从来知世路，羡杀白鸥閒。
洞庭山岱心湾
作者：文彭
朝代：明
体裁：七言律诗

太湖波浪拍天浮，曾向东山烂漫游。响水涧边新濯足，莫釐峰上试舒眸。金庭玉柱开三界，碧水丹山儗十洲。输与幽人能择胜，岱心湾上筑高楼。
洞庭山黛心湾
作者：文彭
朝代：明

太湖波浪拍天浮，曾向东山烂熳游。响水涧边新濯足，莫釐峰上试开眸。金庭玉柱开三界，碧水丹山儗十洲。输与幽人能择胜，黛心湾上筑高楼。
浴芳亭
作者：文彭
朝代：明

永夜池塘暑气清，绿阴围合午风轻。新篁弄影知鱼乐，疏柳飞花听鸟鸣。日转空庭茶正熟，凉生虚枕梦初成。致斋三日全无事，夜夜清言坐月明。
海棠山鹊
作者：文彭
朝代：明
体裁：七言绝句

万里春光荡冶情，海棠晴昼太憨生。捲帘不觉游丝堕，忽听一声山鸟鸣。
清明大雪
作者：文彭
朝代：明
体裁：七言律诗

清明何事雪漫漫，始识燕山春更寒。遂使鸧鹒鸣较晚，只疑鳷鹊尚留残。风回柳絮绥绥下，帘缀珠玑细细看。学得风流陶学士，呼童旋扫试龙团。
清明大雪因忆十年前亦是日下雪盖北方常事而南人则未之见也
作者：文彭
朝代：明
体裁：七言律诗

清明大雪乱纷披，十载曾逢合更奇。点缀杏花红艳色，密封杨柳压新枝。寒侵绣幄冰重见，月冷瑶台露下迟。说与南人应不信，区区莫怪夏虫疑。
清秋气朗庭无来宾萧然高卧喜而有作
作者：文彭
朝代：明
体裁：七言律诗

破屋萧萧一事无，閒窗睡起客来疏。空庭日转清阴寂，脩竹风轻翠影虚。笔砚精良开几案，云天缥渺净阶除。此生谁谓儒冠误，养得閒身读道书。
清虚山
作者：文彭
朝代：明

青霞片片玉玲珑，员峤方壶指顾中。喜见平林游白鹿，惊看激水喷苍龙。香生别殿玄都近，云护高台碧落通。春尽飞花犹满地，分明身在蕊珠宫。
清虚山
作者：文彭
朝代：明
体裁：七言律诗

青霞片片玉玲珑，员峤方壶指顾中。喜见平林游白鹿，静看激水喷苍龙。香生别殿玄都近，云护高台碧落通。春尽飞花犹满地，分明身在蕊珠宫。
渔父词
作者：文彭
朝代：明

又夜深结网一灯红，吹笛邻舟搅睡浓。云夜月，雨晴风，都在渔家烂醉中。
游兴善寺
作者：文彭
朝代：明
体裁：七言律诗

峨眉山外即长城，斥堠无惊秋气清。黄叶拥山飞殿角，青烟出树隐钟声。偃松岌嶪双蛟舞，流水玲珑万玉鸣。莫道遐荒多寂寞，五云咫尺是神京。
游善兴寺
作者：文彭
朝代：明

峨眉山外即长城，斥堠无惊秋气清。黄叶拥山飞殿角，青烟出树隐钟声。偃松岌嶪双蛟舞，流水玲珑万玉鸣。莫道遐方多寂寞，五云咫尺是神京。
游鸳鸯湖示项君
作者：文彭
朝代：明
体裁：七言律诗

秀水亭前水荇香，鸳鸯湖上浴鸳鸯。远天箫鼓迎歌扇，倒影楼台浸女墙。华桨夷犹冲菡萏，竹枝欸乃和沧浪。莫言烦暑无由避，月照波光玉露凉。
湖上
作者：文彭
朝代：明

开岁常怀湖上游，干戈阻绝未能酬。水光山色依然好，红叶青松不奈秋。驱寇曾闻当日喜，渔歌犹有昔时愁。独怜鸥鸟沙汀上，来往翻飞得自由。
湖上
作者：文彭
朝代：明
体裁：七言律诗

开岁常怀湖上游，干戈阻绝未能酬。水光山色依然好，红叶青松无柰秋。驱寇曾闻当日喜，渔歌犹有昔时愁。独怜鸥鸟汀洲上，来往翻飞得自由。
湖上怀王二履吉
作者：文彭
朝代：明
体裁：七言律诗

湖上晴光剧可怜，水清沙白净娟娟。瑶杯停手风生渚，翠管迎船月在天。静里怀人黄鸟渡，醉中开卷白云篇。落霞一片渔歌起，却忆鸱夷思惘然。
漂母祠
作者：文彭
朝代：明
体裁：七言绝句

漂絮淮滨知几人，当时谁复念王孙。莫言此日千金报，自是难忘一饭恩。
潞河道中闻东倭猖獗
作者：文彭
朝代：明
体裁：七言律诗

沧州去去是天津，又逐鸡声潞水滨。世路艰难青眼尽，浮名奔走白头新。柳枝标浅依依近，燕子迎船故故亲。渐近神京方自慰，不堪乡国有风尘。
独坐·其一
作者：文彭
朝代：明
体裁：七言绝句

閒斋独坐昼迟迟，花落花开总不知。偶傍宫墙骑马过，莺声飞出最高枝。
独坐·其二
作者：文彭
朝代：明
体裁：七言绝句

雨过空庭白昼明，虚斋独坐听流莺。春风不道官衙冷，依旧青青蔓草生。
狮子林
作者：文彭
朝代：明
体裁：七言律诗

古石棱棱古寺西，奇形怪状类狻猊。虚疑苔馆深深见，实有云生冉冉低。白石灯明禅课了，青莲花放梵音齐。只愁三宿还生恋，惠远何妨一指迷。
玉兰花次韵
作者：文彭
朝代：明
体裁：七言律诗

玉花千队映华筵，胜赏须知异隔年。香透窗纱凝郁烈，影摇庭月斗婵娟。歌停莫使空金斝，赋就凭谁擘绛笺。若向扬州比琼树，未应声价让渠专。
玉兰花次韵
作者：文彭
朝代：明

玉花千队映华筵，胜赏须知异隔年。香透纱窗疑郁烈，影摇庭月斗婵娟。歌停莫使空金斝，赋就凭谁襞绛笺。若向杨州比琼树，未应声价让渠专。
玉河春色
作者：文彭
朝代：明

春半京华盛绮罗，冰消太液长新波。燕巢香垒依金殿，柳拂流澌出玉河。细草生烟晴日丽，煖云吹雨落花多。春光流转须臾事，且向樽前一浩歌。
玉河春色
作者：文彭
朝代：明
体裁：七言律诗

春半京华盛绮罗，冰消太液长新波。燕巢香垒依金殿，柳拂流澌出玉河。细草生烟晴日丽，煖云吹雨落花多。风光流转须臾事，且向尊前一浩歌。
玉河桥见白燕和顾舍人汝和
作者：文彭
朝代：明
体裁：七言律诗

玉河桥下水生苔，玉河桥边白燕来。梨花柳絮乱翻舞，浴鸥飞鹭空惊猜。金殿雪残丽鳷鹊，瑶台月冷归蓬莱。总道缁尘暗京洛，缁尘不染不凡材。
玉阳仙选寿史恭甫
作者：文彭
朝代：明
体裁：古风

玉阳之山云英英，玉女祠前春水浤。仙人骑鹿过东海，相邀服食修长生。嘈嘈笙鹤来云軿，蔡经初见王方平。有时月底闻歌声，分明驭气游蓬瀛。人生此乐真自得，百年去去随虚盈。富贵嚣然直可轻，有才不用空浮名。即今甲子巳一周，岩壑放浪无逢迎。君扳玉树肯相待，我欲从君礼太清。
玉阳仙选寿茶甫
作者：文彭
朝代：明

玉阳之山云英英，玉女祠前春水浤。仙人骑鹿过东海，相邀服食脩长生。嘈嘈笙鹤来云骈，蔡经初见王方平。有时月底闻歌声，分明驭气游蓬瀛。人生此乐真自得，百年去去随虚盈。富贵嚣然直可轻，有才不用空浮名。即今甲子已一周，岩壑放浪无逢迎。君扳玉树肯相待，我欲从君礼太清。
王希尧自瓜州过访
作者：文彭
朝代：明
体裁：五言律诗

忽尔辞京口，翻然访敝庐。寒云残腊尽，落月夜窗虚。世事惟看镜，生涯好著书。扁舟扬子渡，怅望独愁余。
王希尧自瓜州过访
作者：文彭
朝代：明

忽尔辞京口，翻然访敝庐。寒云残腊尽，落月夜窗虚。世事惟看镜，生涯好著书。扁舟杨子渡，怅望独愁余。
王敬美入京补选过金陵言别同袁鲁仲高座寺饯之
作者：文彭
朝代：明
体裁：七言律诗

仗剑辞家及暮春，相逢白下柳条新。拟从北阙沾新命，先向南都别故人。细雨暂停僧寺酒，煖风轻拂马头尘。古来名士多年少，看尔飞腾切禁宸。
王绳武同游长干寺
作者：文彭
朝代：明
体裁：五言律诗

宝刹长干外，登登紫蔓长。曲池县玉涧，幽径落天香。旭日摇金塔，纤云拥画廊。偶同王子敬，看竹到山房。
王绳武同游长干寺
作者：文彭
朝代：明

宝刹长干外，登登紫蔓长。曲池悬玉涧，幽径落天香。旭日摇金塔，纤云拥画廊。偶同王子敬，看竹到山房。
登君山
作者：文彭
朝代：明
体裁：七言律诗

君山北面大江开，浪触涛崩天地回。云外孤帆时隐见，望中双岛独崔巍。空濛烟雾樽前起，鸿洞风尘海上来。身世只从愁里过，出群谁见济川才。
登报国寺佛阁
作者：文彭
朝代：明
体裁：五言律诗

送客出都门，阗阗车马喧。言寻静者室，因得给孤园。暂与尘嚣远，閒将贝叶翻。偶从高阁望，寒色满平原。
登蕺山
作者：文彭
朝代：明

夙慕山阴胜，千峰列翠屏。探奇窥禹穴，读记想兰亭。俯仰悲今昔，烟霞本性灵。空馀蕺山庙，谁写换鹅经。
登蕺山
作者：文彭
朝代：明
体裁：五言律诗

夙慕山阴胜，千峰罗翠屏。探奇窥禹穴，读记想兰亭。俯仰悲今昔，烟霞本性灵。空馀蕺山庙，谁写换鹅经。
石头城
作者：文彭
朝代：明
体裁：五言律诗

钟山开帝宅，天堑控神州。夹道朱楼拥，摩空贝阙浮。兴亡馀六代，形胜属三秋。书剑十年梦，蹉跎亦壮游。
石子冈望江
作者：文彭
朝代：明

长江望不极，划然射双眸。风帆迅飞鸟，却逐东逝流。落霞照寒影，爽气生清秋。羁怀三十日，何如此日游。
碧峰寺分得襟字
作者：文彭
朝代：明
体裁：五言律诗

地胜牵幽兴，僧閒澄道心。昔年曾寄迹，今日复登临。杉桧丹青古，云霞殿阁森。惭余羁旅客，乘醉一披襟。
秋日宝塔寺言二尹小集
作者：文彭
朝代：明
体裁：七言律诗

秋日幽寻物外期，行行出郭得招提。官閒自觉红尘远，地胜何妨白日迟。云散空花堪结社，凉生别院试围棋。皇都车马纷驰逐，只隔城闉巳不知。
秦淮閒泛
作者：文彭
朝代：明
体裁：七言绝句

秦淮秋净水生纹，看见钟山起白云。但得画船常载酒，不妨叠鼓散鸥群。
空侯
作者：文彭
朝代：明
体裁：五言绝句

春风众乐奏，空侯怨抑多。为君弹一曲，公今无渡河。
立春日同彭孔加过袁与之桃花别墅·其二
作者：文彭
朝代：明
体裁：五言律诗

春日寻幽赏，行行路转迷。忽惊高柳变，似听早莺啼。翠桁依危峙，红桥度浅堤。即看新水满，疑入武陵溪。
立春日同彭孔嘉过袁与之桃花别墅
作者：文彭
朝代：明

爱尔桃花坞，临溪新草堂。烟笼寒筱翠，风转野梅香。积雪留残白，垂杨试浅黄。山公行乐地，时许野人狂。春日寻幽赏，行行路转迷。忽惊高柳变，似听早莺啼。翠桁依危畤，红桥度浅堤。即看新水满，疑入武陵溪。
立春日同彭孔嘉过袁与之桃花别墅·其一
作者：文彭
朝代：明
体裁：五言律诗

爱尔桃花坞，临溪新草堂。烟笼寒筱翠，风转野梅香。积雪留残白，垂杨试浅黄。山公行乐地，时许野人狂。
立春日同彭孔嘉过袁与之桃花别墅·其二
作者：文彭
朝代：明

春日寻幽赏，行行路转迷。忽惊高柳变，似听早莺啼。翠桁依危畤，红桥度浅堤。即看新水满，疑入武陵溪。
竹谷
作者：文彭
朝代：明
体裁：五言律诗

蒋翊开三益，嵇康称七贤。风来声戛玉，月上影含烟。最喜临丹壑，偏怜映碧泉。会心时解带，消尽世尘缘。
笠泽渔父词四首
作者：文彭
朝代：明

无利无名一老翁，笔床茶灶任西东。陆鲁望，米南宫，除却先生便是侬。吴淞江上是侬家，每到秋来爱荻花。眠未足，日初斜，起坐船头看落霞。钓得鲈鱼不卖钱，船头吹火趁新鲜。樽有酒，月将圆，落得今宵一醉眠。夜深结网一灯红，吹笛邻舟搅睡浓。雪夜月，雨晴风，都是渔家一醉中。
笠泽渔父词四首·其四
作者：文彭
朝代：明
体裁：词

夜深结网一灯红，吹笛邻舟搅睡浓。雪夜月，雨晴风，都是渔家一醉中。
笠泽渔父词（四首）
作者：文彭
朝代：明

吴淞江上是侬家，每到秋来爱荻花。眠未足，日初斜，起坐船头看落霞。
笠泽渔父词（四首）
作者：文彭
朝代：明
体裁：词

无利无名一老翁，笔床茶灶任西东。陆鲁望，米南宫，除却先生便是侬。
笠泽渔父词（四首）
作者：文彭
朝代：明
体裁：词

钓得鲈鱼不卖钱，船头吹火趁新鲜。樽有酒，月将圆，落得今宵一醉眠。
简黎惟敬直阁兼怀梁柱臣中翰
作者：文彭
朝代：明

抱病经旬独卧家，故人咫尺似天涯。愁添鬓改霜生镜，岁暮心惊雪作花。白日看云飞桂海，青藜然火直金华。清宵只隔宫城月，怅望西南五色霞。
籴米
作者：文彭
朝代：明
体裁：七言律诗

喜得儒官少簿书，清閒真足慰慵疏。年衰久已知安分，命薄常令意不如。有禄代耕还籴米，无园种菜敢思鱼。闭门日暮厨烟起，默坐空思叹索居。
绿水园诗为陈寿卿赋
作者：文彭
朝代：明
体裁：七言律诗

名园绿水自先贤，继继绳绳世永延。台榭由来从简朴，篇章喜得尚流传。平泉有誓成陈迹，独乐无求得自全。试问辟疆何处所，寒烟衰草巳茫然。
考满书事
作者：文彭
朝代：明
体裁：七言律诗

考绩趋随鹓鹭班，天官引奏陛中间。三年虚起趋朝谒，此日方亲识圣颜。咫尺天威真穆穆，威仪礼数自閒閒。传宣复职纶音下，缥缈徐看扇影还。
胡总制受王直降有诗志喜因次其韵
作者：文彭
朝代：明
体裁：七言律诗

出师本意戮鲲鲸，拟扫妖氛继颂声。心服巳看频稽首，威加咸各荷馀生。便宜总得中权重，处置深知妙算成。不用拊髀思卫霍，海滨原自有长城。
至夜书怀
作者：文彭
朝代：明
体裁：七言律诗

静掩衡门昼不开，阳生冬至又飞灰。雪深太液冰初合，柳傍宫墙煖未回。弱线自添愁处影，孤灯难尽醉中杯。不禁千里还家梦，长乐钟声故故催。
至山阴
作者：文彭
朝代：明
体裁：古风

山阴城中花欲舒，山阴城南锦不如。秦碑禹穴犹在望，兰亭剡曲成丘墟。春光虽巳足游赏，胜地无柰空踌躇。等閒世事竟陈迹，千载悠悠北伐书。
至日不出有怀王申二太史
作者：文彭
朝代：明
体裁：七言律诗

虚斋独坐静焚香，綵线初添日影长。世事惊心催物候，家山入梦惜流光。风回昼漏传蓬阙，云丽晴空绕建章。遥忆故人天禄阁，閒吟袜颂殿东廊。
至日雪晴谒徐相公蒙以内赐珍珠红酒留酌赋此谢之
作者：文彭
朝代：明
体裁：七言律诗

金銮退食绮筵张，积雪真成白玉堂。阳至云霞占有象，清时钟鼓乐无疆。珍珠酒赐天恩重，綵缕丝添日影长。吐握未能歌盛德，草茆何幸被馀光。
舟中与顾贞叔夜话
作者：文彭
朝代：明
体裁：五言律诗

烛短光犹白，茶倾火尚红。论心听夜雨，把袂怯春风。浩浩江湖阔，茫茫宇宙空。茆山明日上，羡杀葛仙翁。
舟中与顾贞叔夜话
作者：文彭
朝代：明

烛短光犹白，茶倾火尚红。论心听夜雨，把袂怯春风。浩浩江湖阔，茫茫宇宙空。茆山明月上，羡杀葛仙翁。
舟中望灵岩
作者：文彭
朝代：明
体裁：古风

方舟下横塘，并驾趋玄墓。出郭未十里，而与灵岩遇。江山信有灵，尘嚣巳殊路。玄云接琴台，朱藤缘狡兔。吴王昔全盛，离宫矗无数。宸游无定居，銮舆此恒驻。飞甍临绝巘，曲水苍龙渡。凝云遏清响，繁花映华辂。廊馀响屧名，洞绕西施步。一旦市朝变，荒烟满山树。繁华不须臾，倏忽譬朝露。彼美五湖人，终为脱尘雾。
舟中见白燕
作者：文彭
朝代：明

击鼓开船溯上流，行行日巳近皇州。点波白燕惊人眼，出树青帘动客愁。千里音书空入梦，中宵月色又当头。久拚世事蝇蜗外，他日终师马少游。
茅山
作者：文彭
朝代：明

盘回绕山足，望望山之椒。丹厓出殿角，落日风萧萧。时闻金磬声，还向空中飘。阒寂无来踪，虑澹尘弥消。閒庭候月出，长松生夜涛。
茅山
作者：文彭
朝代：明
体裁：古风

盘回绕山足，望望山之椒。丹厓出殿角，落日风萧萧。时闻金磬声，还向空中飘。阒寂无来踪，虑澹滋弥消。閒庭候月出，长松生夜涛。
莲花寺看桃花
作者：文彭
朝代：明
体裁：五言律诗

贫贱出门难，那知花事阑。已愁连日雨，更怯一春寒。野寺虽牢落，夭桃犹未残。偶然乘兴过，随喜一回看。
莲花寺看桃花
作者：文彭
朝代：明

贫贱出门难，那知花事阑。已愁连日雨，更怯暮春寒。野寺虽牢落，夭桃尚未残。偶然乘兴过，随喜一回看。
蒙恩赐袭衣
作者：文彭
朝代：明
体裁：七言律诗

朝罢銮舆下玉墀，临门骈锡自天垂。唱名颁给依金水，叩首亲承出凤池。未愧桓荣稽古力，独怜颜驷遇时迟。归来云锦生茅屋，默坐时歌湛露诗。
蒙恩赐袭衣
作者：文彭
朝代：明

朝罢銮舆下王墀，临门骈锡自天垂。唱名颁给依金水，叩首亲承出凤池。未愧桓荣稽古力，独怜颜驷遇时迟。归来云锦生茅屋，默坐时歌湛露诗。
薛子熙以修史至青州登东山入京将归四明
作者：文彭
朝代：明
体裁：七言律诗

才到青州又帝京，东山奇观凤凰城。山川壮丽开胸臆，文采风流熟令名。喜得持杯论故旧，不妨倒屣下公卿。羡君归兴应难阻，又送知章返四明。
虎丘别诸亲友
作者：文彭
朝代：明

风日虎丘好，诸亲送我时。殷勤一杯酒，巳作隔年期。身为浮名累，心犹故国思。他乡见花柳，折得寄凭谁。
虎丘纳凉
作者：文彭
朝代：明
体裁：七言律诗

六月不堪城市暑，避喧聊复虎丘行。珠宫错落凉飙转，金磬玲珑午气清。阮籍竹林非傲世，幼舆丘壑自多情。莫嫌归棹迟迟发，悟石轩前月巳生。
虎丘酌茶送王子美游扬州·其一
作者：文彭
朝代：明
体裁：七言绝句

春风含冷动梅花，陆羽泉亭试煮茶。明日扁舟扬子渡，虎丘回首碧云赊。
虎丘酌茶送王子美游扬州·其二
作者：文彭
朝代：明
体裁：七言绝句

吴王龙舰忆曾过，隋帝行宫蔓草多。君到扬州烦问讯，锦帆风景近如何。
蝉
作者：文彭
朝代：明
体裁：五言律诗

高柳咽新蝉，初闻思惘然。可堪新别处，况复早秋天。响逐轻风度，心随馀韵悬。故乡行未至，愁剧不成眠。
行春桥
作者：文彭
朝代：明
体裁：七言律诗

湖上新波没远洲，行春桥下系孤舟。林间黄鸟声相应，竹里班鸠啼不休。巳爱山光和雨润，即看柳色带烟柔。韶华不为春阴阁，先折梅花次第游。
袁鲁仲改官南部诗以送之
作者：文彭
朝代：明
体裁：七言律诗

子向留京非避世，余惭北阙尚贪名。两行新柳谁为折，千里归人已有程。心逐去旌随梦远，酒倾离恨共愁生。还家正是春三月，一路看花到石城。
袁鲁仲改官南部诗以送之
作者：文彭
朝代：明

子向留京非避世，余惭北阙尚贪名。两行新柳谁为折，千里归人巳有程。心逐去旌随梦远，酒倾离恨共愁生。还家正是春三月，一路看花到石城。
见月
作者：文彭
朝代：明
体裁：五言律诗

去去通州道，红尘扑马鞍。行将趋象魏，梦巳入邯郸。未问隗生里，先弹贡禹冠。举头明月在，不觉是长安。
观舞追次白乐天韵
作者：文彭
朝代：明
体裁：七言律诗

张灯留客舞茵开，花鼓阗阗次第催。拂袖即看娇影乱，鸣环真见细腰来。节迟顾鹤馀流盼，唱远惊鸿思自回。顿履一声随乐止，令人思筑避风台。
访唐应德荆川别业
作者：文彭
朝代：明
体裁：五言律诗

久负论文约，相违频梦君。碧山开别墅，白社锁閒云。会晤偏难值，怀思空未闻。王猷兴尽返，鼓楫动鸥群。
访雪次施侍御韵为袁邦正赋
作者：文彭
朝代：明

为发山阴兴，须烹扫雪茶。玄谈消世虑，淑气动春华。玉漏香沈烬，青灯夜吐花。孤吟成底事，句稳足生涯。
访雪次施侍御韵为袁邦正赋
作者：文彭
朝代：明
体裁：五言律诗

雪发山阴兴，须烹扫雪茶。玄谈消世虑，淑气动春华。玉漏香沉烬，青灯夜吐花。孤吟成底事，句稳足生涯。
访顾子谏龙石山居
作者：文彭
朝代：明
体裁：五言律诗

爱尔村居好，幽栖兴不穷。晚烟凝树白，霜叶映山红。饭煮香粳稻，茶烹顾渚封。明朝向城市，不必念泥鸿。
访顾子谏龙石山居
作者：文彭
朝代：明

爱尔村居好，幽栖兴不穷。晚烟凝树白，霜叶映山红。饭煮香粳稻，茶烹顾渚风。明朝向城市，不必念泥鸿。
读白雪楼诗却寄李于鳞
作者：文彭
朝代：明
体裁：七言律诗

何处仙人白雪楼，山东李白最风流。烟霞此日成高举，丘壑于今属卧游。丽藻时传惊海内，声华久矣遍遐陬。江湖潦倒空相忆，何日相逢解我愁。
谷日迎春见雪
作者：文彭
朝代：明
体裁：五言律诗

雪霰集崇朝，纷纷坠复飘。春从明日至，腊向此时消。不恨迟梅蕊，行将变柳条。丰年应足兆，随意老渔樵。
赋得简寂观送卢师陈兵部
作者：文彭
朝代：明
体裁：七言律诗

九江秀色结匡庐，终静诛茆此卜居。苦竹只今遗往迹，斗坛无复拜荒墟。挥毫定接宣城笔，梳羽咸看司马车。王事有程留不得，却将佳丽付图书。
赠徐子仁
作者：文彭
朝代：明
体裁：古风

金陵帝王居，佳气郁以苍。幽人无外慕，遁迹含其章。结庐城之南，谢喧聊尚羊。鸟鸣青松下，麈挥白门傍。芳兰转光风，蕙帐霏芸香。纤鳞时泳跃，翠羽恣翱翔。对此忘利达，日澹心弥良。身逢明盛时，雅志羞岩廊。默坐草太玄，高卧同羲皇。朗咏太冲篇，远慕淮南王。至理巳云得，寿考日以强。逍遥尘寰中，此乐殊未央。
赠徐子仁
作者：文彭
朝代：明

金陵帝王居，佳气郁以苍。幽人无外慕，遁迹含其章。结庐城之南，谢喧聊尚羊。鸟鸣青松下，麈挥白门傍。芳兰转光风，蕙帐霏芸香。纤鳞时泳跃，翠羽恣翱翔。对此忘利达，目澹心弥良。身逢明盛时，雅志差岩廊。默坐草太玄，高卧同羲皇。朗咏太冲篇，远慕淮南王。至理已云得，寿考日以强。逍遥尘寰中，此乐殊未央。
赠沈山人
作者：文彭
朝代：明

一见出世人，澹然忘物累。閒谈山水胜，真得烟霞趣。萧然随去住，所至兴自寓。嗟我浊世姿，何由悟三昧。
赠范职方
作者：文彭
朝代：明
体裁：七言律诗

范相风流百代殊，诸孙奕奕振三吴。承家节操真无忝，复始公侯定不虚。自有声名垂宇宙，何妨忧乐异江湖。只今义泽虽犹在，愿尔重增万斛租。
走笔和张伯起郊园感怀
作者：文彭
朝代：明
体裁：七言律诗

泽国风光何处好，伍胥祠下百花洲。相看只隔盈盈水，怅望还生渺渺愁。正是湖山凝远眺，可堪云日丽清秋。何当独买扁舟去，茶磨山前烂漫游。
走笔送张主簿致仕还燕
作者：文彭
朝代：明
体裁：七言绝句

秋老江南木叶凋，征人欲发恨迢迢。不须更说陶彭泽，五斗从来懒折腰。
过精严僧舍
作者：文彭
朝代：明
体裁：五言律诗

人日过禅寺，言修净业缘。鸟鸣檐树近，云护佛灯圆。佳节寻僧遣，新诗洗研传。暂来还暂去，不必悟真诠。
过精严僧舍
作者：文彭
朝代：明

人日过禅寺，言脩净业缘。鸟鸣檐树簇，云护佛灯圆。佳节寻僧遣，新诗洗研传。往来惟寄迹，即此悟真诠。
连日奔走尘冗怀抱欠佳偶过顾舍人汝由研山斋见其窗明几净折松枝梅花作供凿玉河冰烹茗啜之又新得凫鼎奇古目所未见灸内府龙涎香恍然如在世外不复知有京华尘土赋此纪兴
作者：文彭
朝代：明
体裁：五言律诗

偶入高人室，恍然尘梦醒。香生金鸭火，茶剖玉河冰。檐际鸣幽鸟，窗间出冻蝇。春光遽如许，万虑一时增。
连日无水日行五六里十二日自鲁桥至石佛一日过五闸喜而有作
作者：文彭
朝代：明
体裁：五言律诗

日日问前途，还应有水无。传言半疑信，欲进且踌躇。忽尔河流驶，全消旅思孤。一朝行五闸，世事若为虞。
送休承弟之任吉水
作者：文彭
朝代：明
体裁：七言律诗

东风吹水柳青青，送尔遥从吉水行。薄禄驱驰南北路，老年离别弟兄情。归鸿巳逐春先去，驽马犹馀枥下鸣。别后相思何处是，五云应接凤凰城。
送休文弟之任吉水
作者：文彭
朝代：明

东风吹水柳青青，送尔遥从吉水行。薄禄驱驰南北道，老年离别弟兄情。归鸿已逐春先去，驽马犹馀枥下鸣。别后相思何处是，五云应接凤凰城。
送华从龙会试
作者：文彭
朝代：明
体裁：七言律诗

万里关河雪霰侵，送君北上意何深。风云巳奋骅骝道，霄汉犹县鸿鹄心。京国飞腾谁得似，天涯流落独难禁。曲江见说花如锦，此日春风满上林。
送华宪副南归宪副公与其兄皆以少年知名余与嘉弟亦以是时获交二公自正德壬申五十年馀犹复奔走道路而宪副公既登进士归老林间其仲子又举进士余得以儒官为僚友适宪副公自锡山至而嘉弟亦以计偕至相与秉烛夜话感念畴昔虽升沉显晦不同而白首愉愉邂逅于数千里外亦奇矣哉因赋小诗识别而嘉弟作图于前以见一时会晤之胜
作者：文彭
朝代：明
体裁：七言律诗

忆昔追随丱角童，于今衰老尽成翁。青灯小坐倾杯细，白首相逢笑语同。顾我弟兄犹肮脏，羡君父子尽登崇。一时邂逅真良会，莫谓飘飘雪上鸿。
送友人
作者：文彭
朝代：明
体裁：七言绝句

送尔飘然返四明，孤云野鹤一身轻。不须更乞千秋观，自和沧浪唱濯缨。
送友人游五岳
作者：文彭
朝代：明
体裁：七言律诗

五岳名山天下奇，拟从遐览寄深思。幼舆丘壑真成癖，宗炳神游意已移。对月时从僧寺饮，看花何必主人期。惭余未脱樊笼累，羡尔飘飘任所之。
送友人游五岳
作者：文彭
朝代：明

五岳名山天下奇，拟从遐览寄深思。幼舆丘壑真成癖，宗炳神游意巳移。对月时从僧寺饮，看花何必主人期。惭余未脱樊笼累，羡尔飘飘任所之。
送吴侍御出守太平
作者：文彭
朝代：明
体裁：七言律诗

一麾出守向江南，黯黯离情望去骖。念我独居空有泪，知君顾影本无惭。英风久已闻当宁，奏疏从来满石函。今日循良二千石，台端才力更谁堪。
送周子吁入蜀
作者：文彭
朝代：明
体裁：七言律诗

偶干微禄到长安，忽漫相逢暂解鞍。万里驱驰吾道在，三年离别酒杯乾。趋朝始脱滇南路，远宦宁辞蜀道难。使节重迎馀泽润，锦江春色几回看。
送姚元白考绩还金陵
作者：文彭
朝代：明
体裁：七言律诗

去年送尔出燕京，隔岁相逢更有情。白鹭洲前秋欲老，黄金台下草还生。往来不异随阳雁，身世何如逐浪萍。苦忆旧游行乐处，因君时梦石头城。
送张十二子饶之京
作者：文彭
朝代：明
体裁：五言律诗

寡合吾真懒，相知谁最深。那堪鸿鹄志，各有稻粱心。野岸花争发，长河柳带阴。别离未足惜，愿尔早为霖。
送张月鹿浙江宪幕
作者：文彭
朝代：明
体裁：七言律诗

独抱奇文入帝京，风流江左旧知名。百年作赋追平子，四海何人荐长卿。但有声华垂宇宙，岂须爵位盛簪缨。钱塘江上秋风早，閒看寒潮日夜生。
送朱子价
作者：文彭
朝代：明

辞家是三月，杨柳正依依。忽尔岁云暮，燕山朔雪飞。已惊物候改，况复故人归。独坐不成寐，时时歌式微。
送朱子价
作者：文彭
朝代：明
体裁：五言律诗

辞家是三月，杨柳正依依。忽尔岁云暮，燕山朔雪飞。巳惊物候改，况复故人归。独坐不成寐，时时歌式微。
送沈君参政河南
作者：文彭
朝代：明
体裁：七言律诗

当年夕拜琐闱郎，此日承恩出建章。敷奏久知承密勿，抚旬今复见循良。风尘去去辞燕蓟，旌节翩翩指洛阳。行见望之还少府，徵书早晚下明光。
送王禄之会试得姑字
作者：文彭
朝代：明

我闻蓬莱之山乃在碧海之东隅，云霞五色成虚无。玲珑窗隙翠羽铺，中有玉台金树纷萦敷。曲房阿室，木鸡珊瑚。青苔紫芝，石髓菖蒲。仙人来止多欢娱，逍遥羽服何蘧蘧。又闻金华东观乃在西北之上京，台阶清切称天衢。彤楼绀殿黄金扉，玉墀丹陛群公趋。王郎真是天上人，手提一颗明光珠。秋风别我献天子，自谓骏马今应图。看君意气横秋空，扶摇九万谁能拘。瞻依日月光，沐浴皇恩殊。此时不羡王子乔，乘云跨鹤飞双凫。王郎王郎真丈夫，功名唾手如转轳。始闻奋翮自白下，复道朝天入帝都。帝都遥遥三千里，惜别谁忍歌骊驹。殷勤把袂重致词，且为王郎立斯须。相看巳有云泥隔，此身那得同驰驱。君今已立白玉堂，如入员峤登方壶。我今栖迟原宪贫，亦是餐精鍊液之仙姝。抚心茫茫泪如霰，望君去去不可呼。望君去去不可呼，愿解腰间金仆姑。
送王禄之会试得姑字
作者：文彭
朝代：明
体裁：古风

我闻蓬莱之山乃在碧海之东隅，云霞五色成虚无。玲珑窗隙翠羽铺，中有玉台金树纷萦敷。曲房阿室，木鸡珊瑚。青苔紫芝，石髓菖蒲。仙人来止多欢娱，逍遥虑纡何蘧蘧。又闻金华东观乃在西北之上京，台阶清切称天衢。彤楼绀殿黄金扉，玉墀丹陛群公趋。王郎真是天上人，手持一颗明光珠。秋风别我献天子，自谓骏马今应图。看君意气横秋空，扶摇九万谁能拘。瞻依日月光，沐浴皇恩殊。此时不羡王子乔，乘云跨鹤飞双凫。王郎王郎真丈夫，功名唾手如转轳。始闻奋翮自白下，复道朝天入帝都。帝都遥遥三千里，惜别谁忍歌骊驹。殷勤把袂重致词，且为王郎立斯须。相看巳有云泥隔，此身那得同驰驱。君今巳立白玉堂，如入员峤登方壶。我今栖迟原宪贫，亦是餐精鍊液之仙姝。抚心茫茫泪如霰，望君去去不可呼。望君去去不可呼，愿解腰间金仆姑。
送秦参议之任
作者：文彭
朝代：明
体裁：七言律诗

忆昔当年借榻时，萧条风雨系深思。吴门别后心常念，帝里相逢喜可知。王事有程多远役，旬宣无地不宜诗。携樽未得时相遇，况又匆匆重别离。
送秦参议之任
作者：文彭
朝代：明

忆昔当年借榻时，萧条风雨系深思。吴门别后心常念，燕市相逢喜可知。王事有程多远役，旬宣无地不宜诗。携樽未得时相遇，况又匆匆重别离。
送袁永之会试
作者：文彭
朝代：明
体裁：古风

冀北多良马，最异是龙脊。天子爱神俊，应图遍求索。天闲云锦群，汗血毛尽赤。袁子千里姿，早已奋伏枥。丈夫志万里，功名酬宿昔。世人爱年少，而子今白晰。十四缚儒冠，十五期射策。嘉靖四载秋，俄然魁选格。邻里拥道周，嗟赏声啧啧。顾我蓬蒿人，遂尔云泥隔。非无扶摇心，羞刷冥鸿翮。交期惭潦倒，侧身长充斥。默坐惊神魂，倾想潜动魄。忽枉瑶华音，告我将远适。仆夫已盈门，骊驹就行役。杯酒陈祖道，风帆催画鹢。望望黄金台，冠盖手可炙。子今别我去，瞻依天咫尺。一朝登明堂，指顾声辉赫。视草明光宫，通名金闺籍。致身青云上，那复恋故宅。想君束发时，会合在朝夕。三入金陵城，欢好同作客。出入共追随，疑义互剖析。聚首十五年，分暌心戚戚。送子虽容易，思子转愁剧。落日生秋风，泣露沾衣掖。回首望平川，迢迢阻阡陌。梧桐坠叶黄，皓月当空白。酒酣发大叫，浩歌气填臆。归期何渺漫，别意多感激。莫惜双鲤鱼，寄我慰岑寂。矫首睇飞云，殊觉天地窄。出门大江横，燕山马头碧。
送袁补之会试兼简永之
作者：文彭
朝代：明

汇进谁怜贡禹心，交期潦倒仲宣襟。长河风雪催行役，上苑莺花几盍簪。海内弟兄三岁别，天涯功业二毛侵。张仪自信犹存舌，慷慨时歌梁父吟。
送许太仆元复之任滁州
作者：文彭
朝代：明
体裁：七言律诗

行人欲发柳依依，南望滁阳送落晖。地胜久知林壑秀，官閒更喜簿书稀。惭余濩落人闻少，羡尔褰裳愿不违。执手欲言言不尽，梦魂常绕秣陵飞。
送陆幼灵宰攸县
作者：文彭
朝代：明
体裁：古风

丱角即相知，老大伤离别。离别未足惜，所悲在岁月。岁月不我待，种种巳白发。忆昨少小时，所志在功业。悠悠卒无成，兴言忽心热。送子虽云远，长沙亦宦辙。亲民惟令尹，吾道在用拙。能宽一分益，定有近者悦。贫贱吾常事，衣食不苟缺。富贵自有时，荣华易消歇。世人徒碌碌，吾言非漫说。执手无他言，相期坚晚节。
送韩子游嵩岳
作者：文彭
朝代：明
体裁：五言律诗

名山谁最胜，嵩岳正中天。石室有奇趣，天池多列仙。云霞时万变，日月晚双县。曾读卢鸿志，因君更惘然。
道中望上宫
作者：文彭
朝代：明
体裁：七言律诗

策蹇行行路转深，上宫台殿郁森森。朱幡缥渺云中影，玉磬玲珑空外音。丹灶有时窥白鹤，砂床何日试黄金。我来欲访茆君迹，古洞云封不可寻。
道中望上宫
作者：文彭
朝代：明

策蹇行行路转深，上宫台殿郁森森。朱幡缥缈云中影，玉磬玲珑雨外音。丹灶有时窥白鹤，砂床何日试黄金。我来欲访茆君迹，古洞云封不可寻。
邢太史夜坐以杂花插瓶作供·其一
作者：文彭
朝代：明
体裁：七言绝句

杂花初上映灯光，露湿罗襟夜气凉。笑杀风流贫学士，瓶花乱插当红妆。
邢太史夜坐以杂花插瓶作供·其二
作者：文彭
朝代：明
体裁：七言绝句

银箭频将玉漏催，花枝月色共徘徊。蕊宫仙子初回驾，无数清香入酒杯。
邢太史田锦衣集神乐观
作者：文彭
朝代：明
体裁：七言律诗

琳官秋净拥楼台，仙侣同游院院开。白昼漫凭棋局遣，清风时送酒杯来。高槐承日敷清荫，老柏餐霜蚀紫苔。回首又随车马足，始知灵境少尘埃。
邢太史田锦衣集神乐观
作者：文彭
朝代：明

琳宫秋净拥楼台，仙侣同游院院开。白昼漫凭棋局遣，清风时送酒杯来。高槐承日敷清荫，老柏餐霜蚀紫苔。回首又随车马足，始知灵境少尘埃。
金陵
作者：文彭
朝代：明

此日帝城游，风烟入望愁。青山映黄屋，绿水浸红楼。高树宫墙绕，新波太液流。雨花台上望，无处不宜秋。
金陵杂歌十绝·其一
作者：文彭
朝代：明
体裁：七言绝句

钟山屹立群山趋，虎踞龙蟠天下无。一代舆图占历服，万年形胜属皇都。
金陵杂歌十绝·其七
作者：文彭
朝代：明
体裁：七言绝句

陶公挂冠神武门，华阳自筑贞居室。逃名那复论世事，笑杀尚平婚嫁毕。
金陵杂歌十绝·其三
作者：文彭
朝代：明
体裁：七言绝句

段冈三日纪吴功，皇象奇书后代崇。雨蚀苔侵荒草合，何人移置大成宫。
金陵杂歌十绝·其九
作者：文彭
朝代：明
体裁：七言绝句

蒋山松柏郁苍苍，昭明读书台巳荒。芟烦略秽见删述，金辉玉映垂琳琅。
金陵杂歌十绝·其二
作者：文彭
朝代：明
体裁：七言绝句

台城宫阙郁相望，金釭璧带生辉光。可怜侯景称兵日，尚讲空门灭性章。
金陵杂歌十绝·其五
作者：文彭
朝代：明
体裁：七言绝句

遁迹钟山事隐栖，玄猿白鹤草堂低。一朝出处违初志，千载移文忆稚圭。
金陵杂歌十绝·其八
作者：文彭
朝代：明
体裁：七言绝句

乐游苑里夜啼乌，习家池边春草枯。何人得似山公醉，试问高阳旧酒徒。
金陵杂歌十绝·其六
作者：文彭
朝代：明
体裁：七言绝句

南朝诸寺石南门，四百八十今谁存。可怜惟有长干殿，金碧参差势独尊。
金陵杂歌十绝·其十
作者：文彭
朝代：明
体裁：七言绝句

桓伊一日声辉赫，骑从联翩将远适。青溪桥畔逢王郎，下马停车三弄笛。
金陵杂歌十绝·其四
作者：文彭
朝代：明
体裁：七言绝句

沈约才华擅一时，郊居作赋俭为师。野人指点东田宅，犹说梁王受禅词。
金陵杂歌十绝予既和履吉八绝因思湖上四时之景有不减于春者摘其可爱更赋六首·其一
作者：文彭
朝代：明
体裁：七言绝句

朝霞明灭起来迟，爽气氤氲独立时。红日未升湖水净，五云翻映碧琉璃。
金陵遇雪
作者：文彭
朝代：明
体裁：七言律诗

霏霏朔雪满郊衢，此日楼台气象殊。双阙参差浮白玉，九门深寂约金铺。斜飘殿角罘罳暗，渐积宫墙阁道迂。惟有秦淮万杨柳，独将春色报皇都。
镜湖
作者：文彭
朝代：明
体裁：七言律诗

镜湖湖水如镜平，峰峦罨画摇空明。浮云叆叇自来往，轻舟迅迈劳相迎。白鸥双双映山远，青蒲曲曲随舟生。风流贺老已千载，转忆悠悠身后名。
长安逢郭山人·其一
作者：文彭
朝代：明
体裁：七言绝句

漫闻东岱觅奇踪，忽向长安道上逢。大笑仰天无一语，只言日观最高峰。
长安逢郭山人·其二
作者：文彭
朝代：明
体裁：七言绝句

羡尔身如不系舟，飘然五岳恣奇游。长安市上一杯酒，此日相逢空白头。
閒斋即事·其一
作者：文彭
朝代：明
体裁：七言绝句

帝里豪家竞赏春，香车宝马斗鲜新。幽居閒看云来往，草色莺声故恼人。
閒斋即事·其二
作者：文彭
朝代：明
体裁：七言绝句

清阴寂寂草菲菲，此日方知春已归。总是无花有蜂蝶，翾翾来往绕庭飞。
陆原大书舫清游卷
作者：文彭
朝代：明

不系身如汗漫仙，左图右史米家船。白鸥飞尽青天杳，读到南华秋水篇。
陆子虚园赏舞青霓牡丹
作者：文彭
朝代：明

谷雨园林万绿齐，名花惊见舞青霓。朝霞丽日腥红映，返照迎风翠晕低。绣幕参差香露滴，雕栏高下锦云迷。沈香亭上应如此，却笑清平漫品题。
陆子虚园赏舞青霓牡丹
作者：文彭
朝代：明
体裁：七言律诗

谷雨园林万绿齐，名花惊见舞青霓。朝霞丽日腥红映，返照迎风翠晕低。绣幕参差香露滴，雕阑高下锦云迷。沉香亭上应如此，却笑清平漫品题。
除夕与肇儿守岁
作者：文彭
朝代：明
体裁：七言律诗

莫将除夕感浮生，且喜明朝岁又更。日月将迁抛旧历，风尘时逐愧虚名。膝前赋就椒花献，盏内香浮柏叶倾。灸手朱门何处是，一灯相对候鸡鸣。
除夕答顾汝所
作者：文彭
朝代：明
体裁：五言律诗

今夕是除夕，他乡忆故乡。怀亲千里近，清话一杯长。老去心犹壮，更深烛有光。平生多感慨，相对自难忘。
雨中同李舍人宿灵隐寺
作者：文彭
朝代：明
体裁：七言律诗

西湖春水拍天浮，日日春阴系我愁。沾湿莫辞花下过，空濛自得雨中游。有无转忆王维句，潦倒先拚金谷筹。夜静不知云卧冷，朝来白雪满山头。
雨中怀段户部兄弟
作者：文彭
朝代：明

久雨惟饶睡，高楼苦忆君。遥怜前夜月，只隔一溪云。碧映船窗水，香焚绮幕芸。有怀吟不就，空自惜离群。
雨中过紫阳桥
作者：文彭
朝代：明
体裁：七言绝句

狂风骤雨湿征袍，据蹇微吟兴亦高。只恐前身同郑五，灞桥何似紫阳桥。
雨华台
作者：文彭
朝代：明
体裁：七言绝句

石头城里几回游，万里孤鸿下远洲。落日雨华台上望，山青云白正宜秋。
雨后山行次华学士子潜韵
作者：文彭
朝代：明
体裁：五言律诗

夙有登临癖，新凉豁素襟。群公皆建业，高会儗山阴。览物知时改，谈玄悟道深。水流看不息，随处洗尘心。
雨花台
作者：文彭
朝代：明
体裁：七言绝句

岧峣双阙隐蓬莱，更有长江天际来。无限江山无限好，就中尤爱雨花台。
雪晴同吕舍人顾汝所南郊閒步
作者：文彭
朝代：明
体裁：五言律诗

京华春色好，最好雪晴时。树冻初含润，沟冰欲动澌。风生尘冉冉，日下景迟迟。携手南郊去，仙家有酒卮。
雪晴同吕舍人顾汝所南郊閒步
作者：文彭
朝代：明

京华春色好，最是雪晴时。树冻初含润，沟冰欲动澌。风生尘冉冉，日下景迟迟。携手南郊去，仙家剩酒卮。
雪晴尧峰瞻眺·其一
作者：文彭
朝代：明
体裁：七言律诗

腊日晖晖春欲动，山行逸兴此时须。深秋涧道馀冰雪，且折梅花对酒壶。万里寒云凝不散，一行饥雁疾相呼。具区只在诸山外，指点尧峰入画图。
雪晴尧峰瞻眺·其二
作者：文彭
朝代：明
体裁：七言律诗

白白梅花半吐馨，岭头风急酒初醒。朱甍参错虚无见，石磴㟏岈次第经。天际舟航来片片，水中岩壑望溟溟。洞庭春到犹残雪，相对东西双玉屏。
雪晴望居庸山
作者：文彭
朝代：明
体裁：七言律诗

熹微霁色丽朝暾，北望居庸雪正翻。耸处只如瞻华岳，光迷犹似接昆崙。晶莹奚讶银山近，拥护方知玉阙尊。三白年丰占可兆，不妨高卧掩衡门。
韦园秋集赠刘君
作者：文彭
朝代：明
体裁：七言律诗

帝京尘土满征裘，此日城南得胜游。昨夜微霜初坠叶，芳原爽气肃清秋。轻风吹酒开凉宇，落叶催寒出御沟。直儗韦园作韦曲，况逢禹锡最风流。
韦园秋集赠刘君
作者：文彭
朝代：明

帝京尘土满征裘，此日城南得胜游。昨夜微霜初坠叶，芳原爽气肃清秋。轻风吹酒通仙界，落叶催寒出御沟。直儗韦园作韦曲，中山况是最风流。
颁历
作者：文彭
朝代：明
体裁：七言律诗

龙楼候晓报鸡人，玉殿千官气象新。改岁自惭虚过日，授时喜得又逢春。熹微曙色开黄道，彷佛垆烟散紫宸。颁朔从来传盛事，覃恩何幸及微臣。
题南桥范子润园亭
作者：文彭
朝代：明

仲夏园林好，薄阴烟树重。孤花犹灼灼，一鸟鸣嗈嗈。幽径抽新竹，清风奏古松。新茶煮初熟，有客忽过从。
题南桥范子润园亭
作者：文彭
朝代：明
体裁：五言律诗

仲夏园林好，薄阴碧树重。孤花犹灼灼，一鸟鸣嗈嗈。幽径抽新竹，清风奏古松。新茶煮初熟，有客忽过从。
题孙氏清荫阁次孔加韵
作者：文彭
朝代：明
体裁：古风

孙侯赐第吴邑东，华堂虚敞生清风。朱栏绣幕看不足，别开小阁居其中。一径逶迤曲曲通，窗前一树青梧桐。览辉威凤下高干，窥人紫燕穿帘栊。清樽坐上客常满，主人霏雪呈雕龙。岂无勋业绳祖武，自爱大雅多舂容。岂无韬略同俦辈，所志不在敌与戎。平生巳有清秘癖，昂藏独立羞雷同。眼前万事不如意，欲移王屋追愚公。世人嗤君迂且庸，胡为不为横与纵。君言世人知而通，胡为碌碌徒书空。横琴在膝月在牖，何必执戟随扬雄。相如逸才命运穷，著书不得从东封。焚香独坐对髹几，聊当燕然勒石功。
题折枝桃花
作者：文彭
朝代：明

折得桃花拂袖香，美人含笑立东墙。无言亦自成蹊径，解语争教不断肠。
题溪南别业
作者：文彭
朝代：明

西溪溪水深不流，溪南更筑林堂幽。会心自有濠濮想，乘兴不数山阴舟。一帘暮雨足吟眺，万叠春山供卧游。主人方有苍生寄，惟馀清梦狎轻鸥。
题画兰
作者：文彭
朝代：明
体裁：五言绝句

光风薄丛兰，奕叶有馀香。莫以一枝少，九畹亦同芳。
题画马
作者：文彭
朝代：明
体裁：七言绝句

閒来快读马蹄章，任性全身乐正长。内厩岂无寻丈地，令人伏枥忆孙阳。
题老子
作者：文彭
朝代：明
体裁：七言绝句

出关新述五千言，朗目疏髯气浩然。周日曾为柱下史，画图今复见神仙。
题芭蕉士女
作者：文彭
朝代：明
体裁：七言绝句

云鬓冰肌态横生，扣阶璚砌照人明。午窗梦醒浑无事，閒看芭蕉独自行。
题芭蕉士女
作者：文彭
朝代：明

云鬓冰肌态横生，瑶阶琼砌照人明。午窗梦醒浑无事，閒看芭蕉独自行。
题袁尚之合欢秋葵
作者：文彭
朝代：明
体裁：七言绝句

两两金英秋露消，双双翠蒂扣阶娇。分明合德同飞燕，并沐新恩出远条。
题蹴鞠图
作者：文彭
朝代：明
体裁：七言绝句

莫问三郎沉醉无，毬场握手笑相呼。繁华消歇须臾事，传得当年蹴鞠图。
餐霞楼为周羽士赋·其一
作者：文彭
朝代：明
体裁：七言绝句

高楼遥见赤城标，笙鹤时来王子乔。服食亲传金简秘，洪厓华盖几寻招。
餐霞楼为周羽士赋·其二
作者：文彭
朝代：明
体裁：七言绝句

霏烟五綵傍楼明，吸尽瑶华礼太清。夜静时闻环佩响，天风吹落步虚声。
鴳林八景诗为赵都谏赋 其一 凤山雨云
作者：文彭
朝代：明
体裁：七言绝句

凤皇山高插天青，凤皇山下云冥冥。云消雨歇总无迹，叠叠烟岚虚翠屏。
鴳林八景诗为赵都谏赋 其七 桐溪春涨
作者：文彭
朝代：明
体裁：七言绝句

春来雨足涨桐溪，片片飞花落岸低。自启柴门閒倚杖，静看新水浴凫鹥。
鴳林八景诗为赵都谏赋 其三 南郭酒旗
作者：文彭
朝代：明
体裁：七言绝句

傍郭青帘入望高，酒香春煖思陶陶。杖头携得青钱在，更拉邻翁过小桥。
鴳林八景诗为赵都谏赋 其二 龙峰霁雪
作者：文彭
朝代：明
体裁：七言绝句

皑皑白雪拥龙峰，万壑千岩在画中。贳得新醅开小阁，褰帏正对玉芙蓉。
鴳林八景诗为赵都谏赋 其五 石涧水帘
作者：文彭
朝代：明
体裁：七言绝句

银河飞下九天寒，溅玉飞珠映石栏。尽日迎风看不足，不须奇胜慕王官。
鴳林八景诗为赵都谏赋 其六 市桥灯火
作者：文彭
朝代：明
体裁：七言绝句

望中灯火灿斑斓，独有高人静掩关。世事不须论感慨，都来只隔一溪间。
鴳林八景诗为赵都谏赋 其四 东冈使节
作者：文彭
朝代：明
体裁：七言绝句

车轮马足拥飞尘，来往阗阗实要津。莫问王阳回九折，崆峒散发是何人。
鴳林八景诗为赵都谏赋四首
作者：文彭
朝代：明

凤凰山高插天青，凤凰山下云冥冥。云消雨歇总无迹，叠叠烟岚虚翠屏。皑皑白云拥龙峰，万壑千岩在画中。买得新醅开小阁，褰帏正对玉芙蓉。春来马足涨桐溪，片片飞花落岸低。自启柴门閒倚杖，静看新水浴凫鹥。荻花飞尽晚苍苍，月照陂塘秋露凉。碧雾渐消光渐满，悠然一曲和沧浪。
鴳林八景诗为赵都谏赋四首·其一
作者：文彭
朝代：明

凤凰山高插天青，凤凰山下云冥冥。云消雨歇总无迹，叠叠烟岚虚翠屏。
鴳林八景诗为赵都谏赋四首·其三
作者：文彭
朝代：明

春来马足涨桐溪，片片飞花落岸低。自启柴门閒倚杖，静看新水浴凫鹥。
鴳林八景诗为赵都谏赋四首·其二
作者：文彭
朝代：明

皑皑白云拥龙峰，万壑千岩在画中。买得新醅开小阁，褰帏正对玉芙蓉。
鴳林八景诗为赵都谏赋四首·其四
作者：文彭
朝代：明
体裁：七言绝句

荻花飞尽晚苍苍，月照陂塘秋露凉。碧雾渐消光渐满，悠然一曲和沧浪。
鸥
作者：文彭
朝代：明
体裁：五言律诗

一官辞帝辇，南去客途分。孤棹迎新涨，归程检旧文。细流萦落日，疏柳拂高云。白鸟沙边立，飘飘自不群。
黄山
作者：文彭
朝代：明

江激寒涛殷晓雷，黄山门下海潮回。清秋白昼蛟龙舞，翠壁丹崖锦绣开。缥缈楼台依日月，虚无云气接蓬莱。天风何处飞黄鹤，笑指王乔归去来。
黎内翰惟敬梁中翰思伯携酒见过
作者：文彭
朝代：明
体裁：五言律诗

未遂幽栖愿，聊为帝里游。微官常自足，高士每相求。抗志双蓬鬓，端居一敝裘。无文惊海内，徒自仰前修。
黎惟敬小集得霜字·其一
作者：文彭
朝代：明
体裁：古风

衡阳转参毕，玉露将为霜。凉风起天末，肃肃吹衣裳。欣此良宴会，蹲舞罗酒浆。感时怀隐忧，仰睇雪飞扬。
黎惟敬小集得霜字·其二
作者：文彭
朝代：明
体裁：古风

辞条叶初委，柰何草木黄。飘飘随所之，万里天风翔。翩翩送飞鸿，唧唧啼寒螀。玄言不可悉，远心希皇唐。
黎惟敬小集得霜字余有别业在笠泽之上尝课耕于此因阅黄太史渔父词喜而继作聊以述其自得之乐也·其一
作者：文彭
朝代：明
体裁：词

槲叶新罾舴艋船，冲风逐浪去如烟。无姓字，少牵缠，侬住吴淞不记年。
黑山遣祭
作者：文彭
朝代：明
体裁：七言律诗

帝遣微臣礼国殇，荒原衰草黑山阳。朝廷大事惟戎祀，边塞游魂慑虎狼。当日捐躯真勇烈，百年报德有辉光。惭余蹇拙才情减，无复奇文吊战场。
龙泉山
作者：文彭
朝代：明

晓色姚江上，青山逐雾开。轻风吹竹树，初日映楼台。春到花争发，潮平水自回。莫言行役苦，胜景且徘徊。
龙泉山
作者：文彭
朝代：明
体裁：五言律诗

晓色姚江上，青山逐雾开。轻风吹竹树，初日照楼台。春到花争发，潮平水自回。莫言行役苦，胜境且徘徊。
念奴娇·中秋对月
作者：文征明
朝代：明

桂花浮玉，正月满天街，夜凉如洗。风泛须眉并骨寒，人在水晶宫里。蛟龙偃蹇，观阙嵯峨，缥缈笙歌沸。霜华满地，欲跨彩云飞起。
记得去年今夕，酾酒溪亭，淡月云来去。千里江山昨梦非，转眼秋光如许。青雀西来，嫦娥报我，道佳期近矣。寄言俦侣，莫负广寒沈醉。
拜年
作者：文征明
朝代：明

不求见面惟通谒，名纸朝来满敝庐。
我亦随人投数纸，世情嫌简不嫌虚。
满江红·拂拭残碑
作者：文征明
朝代：明

拂拭残碑，敕飞字，依稀堪读。慨当初，倚飞何重，后来何酷。岂是功成身合死，可怜事去言难赎。最无辜，堪恨更堪悲，风波狱。
岂不念，疆圻蹙；岂不念，徽钦辱，念徽钦既返，此身何属。千载休谈南渡错，当时自怕中原复。笑区区、一桧亦何能，逢其欲。
青玉案·庭下石榴花乱吐
作者：文征明
朝代：明

庭下石榴花乱吐，满地绿阴亭午。午睡觉来时自语，悠扬魂梦，黯然情绪，蝴蝶过墙去。
骎骎娇眼开仍，悄无人至还凝伫。团扇不摇风自举，盈盈翠竹，纤纤白苎，不受些儿暑。
丁亥元日次才伯韵二首
作者：文徵明
朝代：明

东风早晚到天涯，客子逢春正忆家。柏叶漫传元旦酒，江梅应发故园花。不愁逆旅无亲戚，依旧江湖有岁华。深负郑庄腾荐剡，游岩痼疾久烟霞。朝日曈昽照水涯，春风次第到贫家。轻烟漠漠初含柳，残雪飞飞不作花。芳草开筵酬上日，紫云飞鞚忆东华。即须作伴还乡去，沧海东头看落霞。
丁亥元日次才伯韵二首·其二
作者：文徵明
朝代：明

朝日曈昽照水涯，春风次第到贫家。轻烟漠漠初含柳，残雪飞飞不作花。芳草开筵酬上日，紫云飞鞚忆东华。即须作伴还乡去，沧海东头看落霞。
丁亥元旦次才伯韵
作者：文徵明
朝代：明
体裁：七言律诗

东风早晚到天涯，客子逢春正忆家。柏叶漫传元旦酒，江梅应发故园花。不愁逆旅无亲戚，依旧江湖有岁华。深负郑庄腾荐剡，游岩痼疾久烟霞。
丁巳元旦
作者：文徵明
朝代：明

昔随元宰贺正元，卤簿分陈舜乐悬。万炬列星仙仗外，千官鸣佩玉阶前。履端同庆承天语，山寿齐呼祝圣年。潦倒今无朝省梦，絪缊空忆御炉烟。
丁巳除夕
作者：文徵明
朝代：明

易却桃符拂却尘，穷愁残病总更新。三彭漫守庚申夜，万事重迎戊午春。狼籍杯盘聊复醉，尽情灯火笑相亲。孙曾次第前称寿，惭愧承平白发人。
丁未九日与履约诸君同泛石湖就登上方
作者：文徵明
朝代：明

宿雨初晴水拍天，碧云微敛日华鲜。时当黄菊茱萸候，秋在沧洲白鸟边。柳外画桥人似蚁，湖心兰棹酒如泉。携壶更醉湖山上，白发重逢又一年。
七月六日喜雨
作者：文徵明
朝代：明

一雨萧然万瓦鸣，好风如水坐来生。江声入夜惊围屋，秋色明朝定满城。郊外共知农事足，里中争说长官清。野人何以酬佳兴，自汲新泉破茗烹。
三宿岩
作者：文徵明
朝代：明

积石谁名达磨岩，花间古洞锁苍烟。何能桑下淹三宿，却探仇池自一天。古树腾蛟根束铁，春苔蚀雨翠连钱。只应曾见台城事，回首梁王又几年。
三月
作者：文徵明
朝代：明
体裁：七言律诗

三月江南柳色匀，海棠风暖驻游尘。山斋病起诗逋积，曲巷春晴辙迹新。习气未忘聊应世，虚名何益漫劳人。閒来自理幽居事，莫道花时不称贫。
三月廿二日家兄解事还家夜话有感
作者：文徵明
朝代：明

虚堂漠漠夜将分，黯黯深愁细语真。零落尚怜门户在，艰难谁似弟兄亲。扫床重听灯前雨，把酒惊看梦里人。从此水边松下去，但求无事不妨贫。
三月既望同吴次明蔡九逵陈道复汤子重王履约履仁汎舟石湖遂登治平以天朗气清惠风和畅为韵分得朗字
作者：文徵明
朝代：明

良期每多违，佳节怅虚往。薄言城西游，馀春迟幽赏。日色漾涟漪，天光发融朗。清吹飘文裾，瑶湍激兰桨。寄怀涉清川，平目眺遐壤。晴霏动遥岑，清烟散修莽。亚竹孤卉明，隔水春禽响。及此单裌成，聊寄临流想。
三月既望同吴次明蔡九逵陈道复汤子重王履约履仁汎舟石湖遂登治平以天朗气清惠风和畅为韵分得朗字
作者：文徵明
朝代：明
体裁：古风

良期每多违，佳节怅虚往。薄言城西游，馀春迟幽赏。日色漾涟漪，天光发融朗。清吹飘文裾，瑶湍激兰桨。寄怀涉清川，平目眺遐壤。晴霏动遥岑，青烟散脩莽。亚竹孤卉明，隔木春禽响。及此单裌成，聊寄临流想。
三月晦徐少宰同游虎丘
作者：文徵明
朝代：明
体裁：七言律诗

海涌峰头宿雾开，王珣祠畔少风埃。林花落尽春犹在，岩壑无穷客又来。水齧沧池消剑气，云封白日护经台。一樽不负探幽兴，更试三泉覆茗杯。
三月晦日登上方
作者：文徵明
朝代：明

上方啼鸟绿阴成，落日登临宿雨晴。春事蹉跎三月尽，碧天浮动五湖明。山连越垒人何在，水绕长洲草自生。未遂扁舟从此去，眼中无限白鸥情。
上巳前一日与陈以可泛舟游伏龙山
作者：文徵明
朝代：明

新波得雨夜来添，淑景撩人意思恬。三月光阴须解惜，一村花柳漫相淹。踏青湖岸春衫薄，烧笋僧厨野饭甜。莫怪清游还蒲暮，人生四事苦难兼。
上巳日独行溪上有怀九逵
作者：文徵明
朝代：明
体裁：七言律诗

郭外青烟柳带柔，洞庭西去水悠悠。故人不见沙棠楫，燕子齐飞杜若洲。日落晚风吹宿酒，天寒江草唤新愁。佳期寂寞春如许，辜负山花插满头。
上巳日石湖小集
作者：文徵明
朝代：明
体裁：七言律诗

楞伽湖上晚风和，茶磨岩前宿雨过。士女竞浮青雀舫，野人自占白鸥波。春来花鸟閒情在，老去山林乐事多。办取一樽酬令节，扣舷聊和竹枝歌。
不寐
作者：文徵明
朝代：明

孤坐忽不乐，挑灯当我前。素书横几案，欲读已茫然。当年念有负，誓志轶前贤。富贵亦何物，未老已自怜。嗟哉昔恶闻，零落今同焉。
不寐
作者：文徵明
朝代：明
体裁：五言律诗

展枕不得寐，沈沈玉漏淹。一灯寒照壁，半夜雨鸣檐。有味留贫在，多愁与病兼。鬓边新白发，应为小诗添。
不寐
作者：文徵明
朝代：明

展枕不得寐，沉沉玉漏淹。一灯寒照壁，半夜雨鸣檐。有味留贫在，多愁与病兼。鬓边新白发，应为小诗添。
不寐
作者：文徵明
朝代：明

欹枕数寒更，漫漫不能旦。天寒鸡再号，灯昏鼠窥案。药垆火已微，群儿睡方鼾。清风自何来，泠然动虚幔。病眼苦不眠，循床发遐叹。人世百年短，吾生已强半。况此贫贱躯，时为小儿玩。一卧五经旬，形消发垂灿。神情日以摧，志业交凌乱。岂不怀明时，流光榻中换。平生二三友，雅志在霄汉。下寿曾不满，半逐浮云散。感此念微名，悠悠何足羡。明月度孤音，霜华满庭院。
不寐
作者：文徵明
朝代：明
体裁：古风

欹枕数寒更，漫漫不能旦。天寒鸡再号，灯昏鼠窥案。药垆火已微，群儿睡方鼾。清风自何来，泠然动虚幔。病眼苦不眠，循床发遐叹。人世百年短，吾生已强半。况此贫贱躯，时为小儿玩。一卧五经旬，形消发垂灿。神情日以摧，志业交凌乱。岂不怀明时，流光榻中换。平生二三友，雅志在霄汉。下寿曾不满，半逐浮云散。感此念微明，悠悠何足羡。明月度孤音，霜华满庭院。
与外甥陆之箕夜话
作者：文徵明
朝代：明
体裁：七言律诗

一笑灯前睹陆云，后生殊是逼吾频。文章有待成先志，眉目分明见故人。潘岳任咸千载恨，何充王导一家亲。虚斋短榻寒相对，礼数虽疏意却真。
与宜兴吴祖贻夜话有作就简李宗渊杭道卿吴克学
作者：文徵明
朝代：明

有客扁舟自阳羡，夜堂风雨对高眠。不辞谈笑成佳会，祗觉淹留有宿缘。别后交游如梦里，意中山水落樽前。青灯酒醒还生恋，明日烟波更渺然。
与林志道兵部宿碧峰寺
作者：文徵明
朝代：明

帝京何处少氛埃，古寺幽深背郭开。有约敲门看修竹，还怜系马破苍苔。清斋我自便僧供，云卧君能襆被来。最是多情双白鹤，夜凉飞下勘经台。
与次明宿昆山舟中次明诵其近作因次韵
作者：文徵明
朝代：明

寒山突兀背孤城，野寺荒谯乱杀更。别港潮生舟暗动，远汀烟定火微明。鸡声风雨还家梦，春水江湖对榻情。邂逅他乡是知己，此心端合向谁倾。
与王钦佩顾华玉夜话
作者：文徵明
朝代：明

烛跋荧荧照酒明，故人相对说平生。差池何止三年别，老大难忘一举名。残夜池塘分月色，绕门杨柳度秋声。不辞笔砚酬嘉会，去住江湖各有程。
与许彦明夜话有怀王钦佩赋寄
作者：文徵明
朝代：明

八月驱车入旧京，戍尘千里暗江云。承平日久方多事，交旧星稀苦忆君。洛下秋风应已至，江东暮雨不堪闻。一时幽意何人会，灯火微吟对许浑。
与逵甫燕坐小斋为写竹石
作者：文徵明
朝代：明

对坐焚香习燕清，好风如水汎帘旌。夕阳忽见疏疏影，落木空江生远情。
与邢丽文登葑门城楼
作者：文徵明
朝代：明

天风异制木蛇空，雉堞差差夕照中。百里山川形胜旧，万家烟火岁年丰。迤南茂苑迷陈迹，直北荒原识故宫。会取千年兴废理，与君极目送飞鸿。
丙戌十月十日致仕出京二首·其一
作者：文徵明
朝代：明
体裁：七言律诗

独驱羸马出枫宸，回首长安万斛尘。白发岂堪供世事，青山自古有閒人。荒馀三径犹存菊，兴落扁舟不为莼。老得一官常卧病，可能勋业上麒麟。
丙戌十月十日致仕出京二首·其二
作者：文徵明
朝代：明
体裁：七言律诗

白发萧疏老秘书，倦游零落病相如。三年虚索长安米，一日归乘下泽车。坐对西山朝气爽，梦回东壁夜窗虚。玉兰堂下秋风早，幽竹黄花不负余。
丙辰岁除
作者：文徵明
朝代：明

二十七年成抵用，半供忙走半闲过。挑灯又守今番岁，对酒愁听去日歌。平世及知更事少，穷身惟恐受恩多。尽情试检床头历，奈尔匆匆此夜何。
丙辰除夕
作者：文徵明
朝代：明

百岁匆匆过隙驹，等閒八十七回除。蹉跎日月前无几，俯仰乾坤乐有馀。白首诗书重结课，青春草木旧吾庐。由来多病还多寿，一笑残痾未负余。
东禅寺
作者：文徵明
朝代：明

古寺幽深带碧川，坐来清昼永于年。虚堂市远人声断，小砌风微树影圆。笔砚更偿閒里债，茗薰聊结静中缘。落花啼鸟春如许，却诵新诗忆遇贤。
东禅寺
作者：文徵明
朝代：明

古寺谢车马，清临绿玉湾。双禽啼竹径，独犬护松关。落叶秋满地，夕阳僧自閒。偶来还自去，回首碧云间。
东禅寺
作者：文徵明
朝代：明
体裁：五言律诗

古寺谢车马，清临绿玉湾。双禽啼竹径，独犬护松关。落叶秋满地，夕阳僧自闲。偶来还自去，回首碧天间。
东禅寺与蔡九逵同赋
作者：文徵明
朝代：明

何处晚凉多，溪堂夜来雨。乔然两青杉，繁阴遽如许。山僧候岩扉，喜听松间履。为破明月团，自汲寒泉煮。
东葛城夜发
作者：文徵明
朝代：明

萧萧东葛路，马上听严更。月出高山黑，天空远水明。年光秋渐索，客子夜犹行。村落知何处，时闻犬吠声。
中秋日同诸友月洲亭看雨有作
作者：文徵明
朝代：明

为爱芳洲绿玉湾，共来沾醉野亭间。一年索莫中秋雨，百匝空濛负郭山。水竹会心非在远，天时多故不妨閒。独怜日暮移舟去，不得高歌载月还。
中秋日晚雨忽霁与诸友看月
作者：文徵明
朝代：明

晚雨新晴客款扉，天时乐事不相违。眼前愁绪浮云散，坐上佳人碧月辉。谁见入河蟾不没，空怜绕树鹊惊飞。多情惟有清光旧，照我年来白发稀。
丹阳道中次王直夫韵
作者：文徵明
朝代：明

句曲东来草树秋，车音隔陇思悠悠。西风黄土污人面，落日青山触马头。息影道傍分茂荫，濯缨桥下得清流。平生笑杀朱翁子，辛苦刚酬妾妇羞。
为吴心远补石田未完小画并次遗韵
作者：文徵明
朝代：明
体裁：古风

石翁已赋白玉楼，画图犹记荆溪游。残缣未了人事改，百年生世真如浮。补亡到我愧貂尾，绝笔从前推虎头。坐中见画谁最愁，吴翁昨日共经丘。故人何处山在眼，岁月不待江空流。东来无限西州感，不妨十日为迟留。
为陈子复画扇戏题
作者：文徵明
朝代：明
体裁：古风

长松荫高原，虚亭写清泚。重重夕阳山，忽堕清谈里。吾生溪壑心，苦受尘氛累。时从笔墨间，涂抹聊尔耳。亦知不疗饥，性僻殊事此。有如鱼吹沫，不自知所以。世人不相谅，调笑呼画史。纷然各有须，缣素盈案几。袜材真足厌，研吮良自耻。经旬一执笔，累岁不盈纸。交游怪逋慢，往往遭怒訾。岂知书生为，未可俗工拟。五日画一石，十日画一水。虽无王宰能，此例自可倚。陈君乃何人，亦自顾庸鄙。一扇五更年，此负真缓矣。吾方惧获怒，君顾得之喜。一笑题谢君，贤于二三子。
为陈子复画扇戏题
作者：文徵明
朝代：明

长松荫高原，虚亭写清泚。重重夕阳山，忽堕清谈里。吾生溪壑心，苦受尘氛累。昔从笔墨间，涂抹聊尔耳。亦知不疗饥，性僻殊事此。有如鱼吹沫，不自知所以。世人不相谅，调笑呼画史。纷然各有须，缣素盈案几。袜材真足厌，研吮良自耻。经旬一执笔，累岁不盈纸。交游怪逋慢，往往遭怒訾。岂知书生为，未可俗工拟。五日画一石，十日画一水。虽无王宰能，此例自可倚。陈君乃何人，亦自向庸鄙。一扇五更年，此负真缓矣。吾方惧获怒，君顾得之喜。一笑题谢君，贤于二三子。
乌衣镇望滁州诸山
作者：文徵明
朝代：明

东葛城头晓月残，乌衣镇上水潺潺。偶来下马三家市，先见环州百里山。道路重经浑不记，人情未远尚相关。旧游最是西南胜，儗办青鞋一醉攀。
乙卯元旦
作者：文徵明
朝代：明

沧溟日日羽书传，华发萧萧节叙迁。时不可追空逝水，老今如此况烽烟。漫抛旧历开新历，却到衰年忆少年。潦倒不妨诗笔在，晓窗和墨写新篇。
乙卯除夕
作者：文徵明
朝代：明

灯前岁酒笑相酬，镜里流光又一周。人世百年原有限，吾生万事总无忧。馀穷不用焚车送，残病都从爆竹休。去日已除来日在，春风检历又从头。
乙卯除夕
作者：文徵明
朝代：明

糕果登盘酒荐椒，笑歌聊用永今宵。老亲自喜还家健，幼女仍誇学语娇。终岁悲欢言莫尽，一灯团聚福难消。桃符日历年年好，不谓青春却暗凋。
九日不出
作者：文徵明
朝代：明
体裁：五言律诗

早衰怜暮景，时序每侵寻。秋色篱花瘦，柴门落叶深。索居成病懒，胜日负登临。樽酒正愁绝，南楼急暮砧。
九日与彦明登雨花台
作者：文徵明
朝代：明
体裁：七言律诗

雨花台上雨初乾，野色江光落坐间。岂谓旅游逢九日，共来把酒对三山。老年节物偏生感，到处云林不负閒。落木满空秋万里，暝禽遥带夕阳还。
九日与彦明登雨花台
作者：文徵明
朝代：明

雨花台上雨初乾，野色江光落坐间。岂谓旅游逢九日，共来把酒看三山。老年节物偏生感，到处云林不负閒。落木满空秋万里，暝禽遥带夕阳还。
九日城西小集
作者：文徵明
朝代：明

村墟霭霭暮烟浮，木叶萧萧水乱流。细雨百年还九日，浮云四海几同游。樽前病色黄于菊，镜里霜华不待秋。何必茱萸重把看，衰迟都不似前头。
九日娄门胜感寺
作者：文徵明
朝代：明

晚禾垂穗野田平，九日登临宿雨晴。出郭由来少尘事，逢僧聊得话浮生。秋霜落木黄花节，破帽西风白发情。却喜东林能破戒，提瓶沽酒醉渊明。
九日子畏北庄小集
作者：文徵明
朝代：明

野蔓藤梢竹束篱，城闉曲处有茆茨。主人萧散同元亮，胜日登临继牧之。踏雨不嫌莎径滑，抚时终恨菊花迟。欲酬良会须沉醉，况有霜螯送酒卮。
九日招孔周诸君
作者：文徵明
朝代：明
体裁：七言律诗

芙蓉波冷桂风凉，晤语萧疏白发长。青眼平生几亲旧，黄花荏苒又重阳。越樽久湛金华露，吴蟹初肥笠泽霜。拟合群贤酬一醉，呼儿为扫玉兰堂。
九日期九逵不至独与子重游东禅作诗寄怀兼简社中诸友
作者：文徵明
朝代：明

东郭名蓝带曲隈，三年行乐两回来。依然旧境墙遮树，久断尘踪砌有苔。落日怀人流水远，秋风抚掌菊花开。良辰在眼休教负，相对山僧把一杯。
九日汎石湖
作者：文徵明
朝代：明

烟敛吴山翠拥螺，重阳晴暖似春和。閒情已付青油舫，斜日轻摇绿玉波。桥外连钱游骑属，水边纨扇丽人过。黄花何处酬佳节，白鸟沧洲引兴多。
九日游双塔院次渊明己酉九日韵
作者：文徵明
朝代：明

时叙不容淹，忽忽寒暑交。矧余蒲柳姿，望秋已先凋。山林乐閒旷，势途利崇高。人性各有适，奚但壤与霄。爰以一日欢，酬此卒岁劳。古来明哲士，取材不遗焦。衔觞辄忘世，何似栗里陶。得酒且复乐，安能待来朝。
九日閒居用渊明韵
作者：文徵明
朝代：明

端居念物化，草屋秋风生。白云从东来，因之感浮名。素发已充领，世欲移聪明。穷无致用资，安事蜚英声。尘埃失故步，老大怀弱龄。菁华不复妍，白日已西倾。抚时不能忘，徙倚当前荣。寒花媚幽歜，怅然伤我情。怆兹霜露早，宁知岁功成。
九日雨中虎丘悟石轩燕集
作者：文徵明
朝代：明

何处登高写壮怀，生公说法有层台。漫脩故事携壶上，不负良辰冒雨来。应节紫萸聊共把，待霜黄菊故迟开。白头八十三重九，竹院浮生又一回。
九月二十八夜梦中作
作者：文徵明
朝代：明

碧桐已萧萧，冰谷流决决。独行苍莽间，犬吠人迹绝。旭日穿树林，青烟忽消灭。时看殿檐风，吹落松上雪。
九逵期人日会城中既而不至作诗见怀奉荅
作者：文徵明
朝代：明

人日故人偏入望，洞庭烟水隔苍苍。不教缕菜传纤手，空复题诗寄草堂。老鬓金花谁斗胜，古梅残雪自吹香。寻常佳节多惆怅，何况差池负酒觞。
乞猫
作者：文徵明
朝代：明

珍重从君乞小狸，女郎先已办氍毹。自缘夜榻思高枕，端要山斋护旧书。遣聘自将盐裹箬，策勋莫道食无鱼。花阴满地春堪戏，正是蚕眠二月余。
书吾尹扇
作者：文徵明
朝代：明

溪头古树静垂阴，溪水盈盈不受尘。五月江南新雨歇，晚风多少纳凉人。雨洗铅华一夕空，枝头青子却收功。傍人不识天工巧，犹恋飞花怨晚风。
书吾尹扇·其一
作者：文徵明
朝代：明

溪头古树静垂阴，溪水盈盈不受尘。五月江南新雨歇，晚风多少纳凉人。
书吾尹扇·其二
作者：文徵明
朝代：明

雨洗铅华一夕空，枝头青子却收功。傍人不识天工巧，犹恋飞花怨晚风。
书昌国忆母诗后
作者：文徵明
朝代：明

音容杳渺梦中尘，游子空吟寸草春。莫怪掩篇双泪落，就中吾是有心人。春草冥冥雨暗阡，转头二十七更年。平生自谓心如铁，肠断徐卿泣母篇。
书昌国忆母诗后·其一
作者：文徵明
朝代：明

音容杳渺梦中尘，游子空吟寸草春。莫怪掩篇双泪落，就中吾是有心人。
书昌国忆母诗后·其二
作者：文徵明
朝代：明

春草冥冥雨暗阡，转头二十七更年。平生自谓心如铁，肠断徐卿泣母篇。
二月
作者：文徵明
朝代：明
体裁：古风

二月春尚早，青泥没兰芽。东风日夜急，吹雨作瑶花。玉龙压层檐，素月流寒沙。香红逐飞鞚，令人忆东华。
二月念六日游天池诸山
作者：文徵明
朝代：明
体裁：七言律诗

西北群山列翠屏，天池宛转带支硎。行穿壑谷身忘倦，忽听松风酒又醒。岁闰故应春缓缓，民饥欣见麦青青。老年行乐知无几，莫负樽前双玉瓶。
二月望与次明道复泛舟出江村桥抵上沙遵陆邂逅朱尧民钱孔周登天平饮白云亭次第得诗三首
作者：文徵明
朝代：明

不教尘负踏青游，出郭聊为一笑谋。新水已堪浮艇子，好山无赖上眉头。风撩鬓影春衫薄，树罨溪阴翠幄稠。一坞桃花偏入意，江村桥畔小淹留。舟行欲尽有人家，记得横桥是上沙。南望风烟随鸟没，西来墟落带山斜。暖催新绿初归柳，水映酣红忽见花。残酒未醒春困剧，汲溪聊试雨前茶。十里扶舆渡野塘，旋穿松峤入苍苍。风吹麦叶平畴乱，日炙草花村路香。春色酿晴供乐事，岩光摇翠落飞觞。清忙刚被山灵笑，却笑担夫为底忙。
二月望与次明道复泛舟出江村桥抵上沙遵陆邂逅朱尧民钱孔周登天平饮白云亭次第得诗三首·其一
作者：文徵明
朝代：明

不教尘负踏青游，出郭聊为一笑谋。新水已堪浮艇子，好山无赖上眉头。风撩鬓影春衫薄，树罨溪阴翠幄稠。一坞桃花偏入意，江村桥畔小淹留。
二月望与次明道复泛舟出江村桥抵上沙遵陆邂逅朱尧民钱孔周登天平饮白云亭次第得诗三首·其三
作者：文徵明
朝代：明

十里扶舆渡野塘，旋穿松峤入苍苍。风吹麦叶平畴乱，日炙草花村路香。春色酿晴供乐事，岩光摇翠落飞觞。清忙刚被山灵笑，却笑担夫为底忙。
二月望与次明道复泛舟出江村桥抵上沙遵陆邂逅朱尧民钱孔周登天平饮白云亭次第得诗三首·其二
作者：文徵明
朝代：明

舟行欲尽有人家，记得横桥是上沙。南望风烟随鸟没，西来墟落带山斜。暖催新绿初归柳，水映酣红忽见花。残酒未醒春困剧，汲溪聊试雨前茶。
云村为许黄门赋
作者：文徵明
朝代：明
体裁：七言律诗

茶磨清风不可攀，高人先我十年閒。懒摇玉佩联青琐，故掷银鱼卧碧山。新水旋开田二顷，紫云深占屋三间。若为便置苍生望，见说青青鬓未斑。
五星砚
作者：文徵明
朝代：明
体裁：古风

买市得古砚，雅与时制别。锐首下微丰，刳中面多缬。盘盘覆雕盆，斩斩截古铁。背铭龟巧负，周饰螭双揭。层阁拟蓬居，群星象奎列。聚观惊特奇，细玩有馀拙。制岂由常徒，材仍出下穴。挹毫真有助，受水复不竭。何为尘市中，簿算几没灭。爰登文字场，永厉清重节。砻磨应不辞，污辱庶几雪。吾侪二三子，无日不相接。管城与玄楮，固自有优劣。得君稠人中，应是诸子杰。幽窗榻无时，小圃吟不辍。从今难复离，坐置行复挈。良充几格玩，何但挥洒设。便须袭锦囊，勿与俦类亵。
五月
作者：文徵明
朝代：明
体裁：诗

五月雨晴梅子肥，杏花吹尽燕飞飞。
时光已到青团扇，士女新裁白苎衣。
黄鸟故能供寂寞，绿阴何必减芳菲。
子云自得幽居乐，不恨门前辙迹稀。
五月
作者：文徵明
朝代：明

五月雨晴梅子肥，杏花吹尽燕飞飞。时光已到青团扇，士女新裁白苧衣。黄鸟故能供寂寞，绿阴何必减芳菲。子云自得幽居乐，不恨门前辙迹稀。
五月
作者：文徵明
朝代：明
体裁：七言律诗

五月雨晴梅子肥，杏花吹尽燕飞飞。晴光已到青团扇，士女新裁白苧衣。黄鸟故能供寂寞，绿阴何必减芳菲。子云自得幽居乐，不恨门前辙迹稀。
五月
作者：文徵明
朝代：明
体裁：五言律诗

径草侵衫色，庭梧生昼阴。时光临角黍，穑事望梅霖。习静垆熏细，醒烦茗碗深。草堂宾客散，欹枕听幽禽。
五月
作者：文徵明
朝代：明

径草侵衫色，庭梧生昼阴。时光临角黍，穑事望梅霖。习静垆薰细，醒烦茗椀深。草堂宾客散，欹枕听幽禽。
五月十三夜与子重履约履仁石湖行春桥看月
作者：文徵明
朝代：明
体裁：古风

夕光沈山苍霭横，行春桥东江月生。长风吹波天镜阔，白波渺渺菰蒲声。微澜压玉摇空明，扁舟忽动江湖情。罾头鱼虾夜可买，得酒试与诸君倾。山空夜久人竟醉，高歌互答渔舟惊。渔舟天上来，棹入沧溟去。似闻渔歌缥缈不断出烟萝，水远天长不知处。一发青山落镜中，万里横河碧空曙。人生行乐不易得，赏心况有尊前客。江山如画酒如渑，相看不饮空头白。不见桥东千尺台，吴王曾此夜衔杯。欢燕不堪芳漏促，西施舞罢越兵来。越兵已成功，越王安在哉。鸱夷竟去不复回，吴宫越垒空复生苍苔。千古兴亡总湮灭，只有湖山未消歇。吴王去来今几时，几人能醉湖中月。
五月十三夜与子重履约履仁石湖行春桥看月
作者：文徵明
朝代：明

夕光沉山苍霭横，行春桥东江月生。长风吹波天镜阔，白沙渺渺菰蒲声。微澜压玉摇空明，扁舟忽动江湖情。罾头鱼虾夜可买，得酒试与诸君倾。山空夜久人竟醉，高歌互荅渔舟惊。渔舟天上来，棹入沧溟去。似闻渔歌缥缈不断出烟萝，水远天长不知处。一发青山落镜中，万里横河碧空曙。人生行乐不易得，赏心况有樽前客。江山如画酒如渑，相看不饮空头白。不见桥东千尺台，吴王曾此夜衔杯。欢燕不堪芳漏促，西施舞罢越兵来。越兵已成功，越王安在哉。䲭夷竟去不复回，吴宫越垒空复生苍苔。千古兴亡总湮灭，只有湖山未消歇。吴王去来今几时，几人能醉湖中月。
五月十三日种竹
作者：文徵明
朝代：明

分得亭亭绿玉枝，雨馀生意满阶墀。凌梢已展疏疏叶，护粉聊营短短篱。肯信移来真是醉，不愁俗在未能医。人间此夜频前席，凉月虚窗更自宜。
五月望日登望湖亭
作者：文徵明
朝代：明

木末虚亭瞰碧澜，倒飞天影入凭阑。岚光浮动千峰湿，雨气薰蒸五月寒。石磴蹑云芒履短，松风吹雨苧袍宽。狂吟莫怪迟归去，白发还能几度看。
五月雨晴书事
作者：文徵明
朝代：明

甘雨如膏遍草莱，清风庭院少尘埃。一番春事飞花尽，万里青天宿雾开。狂卓岂知郿坞散，孝文方自代藩来。不辞零落江湖远，潦倒元非贾谊才。绕院春风野鹊鸣，如传吉语到江城。虎贲仓卒收梁翼，宣室从容召贾生。一代明良开景运，万方父老望升平。野人更识农情喜，尽日西堂听雨声。
五月雨晴书事·其一
作者：文徵明
朝代：明

甘雨如膏遍草莱，清风庭院少尘埃。一番春事飞花尽，万里青天宿雾开。狂卓岂知郿坞散，孝文方自代藩来。不辞零落江湖远，潦倒元非贾谊才。
五月雨晴书事·其二
作者：文徵明
朝代：明

绕院春风野鹊鸣，如传吉语到江城。虎贲仓卒收梁翼，宣室从容召贾生。一代明良开景运，万方父老望升平。野人更识农情喜，尽日西堂听雨声。
人日停云馆小集
作者：文徵明
朝代：明

新年便觉景光迟，犹有馀寒宿敝帷。寂寞一杯人日雨，风流千载草堂诗。花枝未动临佳节，菜饭相淹亦胜期。春色到今深几许，小山南畔草痕知。
人日停云馆小集
作者：文徵明
朝代：明
体裁：七言律诗

新年便觉景光迟，犹有馀寒宿敞帷。寂寞一杯人日雨，风流千载草堂诗。花枝未动临佳节，菜饭相淹亦胜期。春色到今深几许，小山南畔草痕知。
人日喜晴有怀故友王履吉
作者：文徵明
朝代：明
体裁：七言律诗

良辰乐事不相违，一笑褰帘喜上眉。浮弄新晴初日色，破除残腊早梅枝。山林烂漫青樽在，老病侵寻白发知。不见故人春满眼，临风空赋草堂诗。
人日孔周有斐堂小集
作者：文徵明
朝代：明

华堂漠漠悄寒轻，聊应芳辰设菜羹。竹外风烟开秀色，樽前荣日丽新晴。占微谁问东方朔，思发空怀薛道衡。短鬓寂寥花胜在，相看无复少年情。
人日昌国西斋小集
作者：文徵明
朝代：明

景色融融日有晶，太平人日喜晴明。正须行乐酬新岁，难得文谈对友生。宛转上眉春酒健，逡巡恋褐晓寒轻。草堂诗句千年在，怪得清吟苦不成。
人日期与孔周子重小集以事愆期独坐有怀
作者：文徵明
朝代：明
体裁：七言律诗

草痕帘影碧参差，此日逢人有所思。樊圃又看挑菜始，江梅刚是试花时。喜无冰雪春寒浅，况值清明淑景迟。有约不来成寂寞，临风再咏草堂诗。
人日杜氏南楼题赠允胜
作者：文徵明
朝代：明
体裁：七言律诗

城上残云烂漫垂，楼头人日喜晴时。聊从节物占人事，未放春风负酒卮。病后光阴新白发，江南消息早梅枝。草堂故事诗篇在，应许多情杜甫知。
人日王氏东园小集
作者：文徵明
朝代：明
体裁：古风

晴飔汎丛条，浮阳散修莽。良时及初正，涉七气已爽。厥日肇惟人，探占喜融朗。驾言求友生，名园欣独往。折蔬充朱豆，扶藜企高壤。陟彼墙下冈，寄此天际想。被草晨风和，隔竹春禽响。
人日王氏东园小集
作者：文徵明
朝代：明

晴飔汛丛条，浮阳散修莽。良时及初正，涉七气已爽。厥日肇惟人，探占喜融朗。驾言求友生，名园欣独往。折蔬充朱豆，扶藜企高壤。陟彼墙下冈，寄此天际想。被草晨风和，隔竹春禽响。
人日直夫东园小集
作者：文徵明
朝代：明

雪后江梅灿玉英，萧然人日半阴晴。杂占谁问东方朔，妙思空怀薛道衡。綵胜千年传故事，菜盘七种荐春羹。白头不落山林事，又向名园听早莺。
人日立春
作者：文徵明
朝代：明

东风剪韭荐时羞，细雨江梅破晚愁。眼底日辰刚数七，梦中春色又从头。谁修故事裁金胜，恰有残寒送土牛。珍重道衡今不作，花前诗思总悠悠。
伍畴中太守惠酒将过访
作者：文徵明
朝代：明
体裁：七言律诗

玉川有约到吾庐，先遣长须致鲤鱼。老我草玄方寂寞，故人乘兴定何如。山园夜雨剪春韭，花径春风候小车。青眼交游无几在，白头光景莫教虚。
伏日
作者：文徵明
朝代：明

九衢三伏涨黄尘，病发萧萧挂葛巾。正好关门消永日，可堪曳履见时人。惊风梧叶常疑雨，窥户薇花不是春。睡起北窗修茗供，月团香细石泉新。
何蓑衣故迹
作者：文徵明
朝代：明

尘世神仙事渺茫，绿蓑谁识老佯狂。华夷日月寻常语，掉首当年动帝王。
余为黄应龙先生作小画久而未诗黄既自题其端复徵拙作漫赋数语画作于弘治丙辰讵今正德辛未十有六年矣
作者：文徵明
朝代：明

尺楮回看十六年，残丹剥粉故依然。得君品裁知增重，顾我聪明不及前。小艇沿流吟落日，碧山浮玉涨晴烟。诗中真境何容赘，聊续当年未了缘。
余每至陈氏辄终日奄留厅事高明颇妨偃息以可为治小室于西偏问名于余为题曰假息庵其成也以诗落之
作者：文徵明
朝代：明

剪棘依垣小筑居，短檐横启纸窗虚。造门已惯非缘竹，据案相忘况有书。徐孺每劳悬木榻，陶潜何必爱吾庐。从今更不论宾主，一半幽闲已属余。
余画金焦落照图吴水部德徵先生寄示二诗题谢长句 其二 新荔篇
作者：文徵明
朝代：明
体裁：古风

锦苞紫膜白雪肤，海南生荔天下无。盐蒸密渍失真性，平生所见唯萎枯。相传尤物不离土，畏冷那得来三吴。顾家传来三数株，桂身翠幄森森殊。远人无凭未敢信，持问闽士咸惊呼。还闻累然生数子，绛绡裹玉分明是。未论香色果如何，只说形模已珍美。千载空流北客涎，一朝忽落馋夫齿。白图蔡谱漫誇张，文饰宁如亲目视。饱啖只于乡里足，鲜尝渐去京师迩。不须更作岭南人，只恐又无天下痏。朝来自讶还自疑，事出非常有如此。虽云远附商船达，不谓滋培遂生活。始知生物无近远，故应好事能回斡。卉物聊占地气迁，造化竟为人事夺。仙人本是海山姿，从此江乡亦萌蘖。由来沃衍说吾乡，异品珍尝曾不乏。不缘此物便增重，无乃人心贵希阔。福山杨梅洞庭柑，佳名久已擅东南。风情气味不相下，称绝今兼荔子三。
余画金焦落照图吴水部德徵先生寄示二诗题谢长句·其一
作者：文徵明
朝代：明
体裁：古风

忆昨浮船下扬子，平翻渺渺波千里。何来双岛挟飞楼，璀璨彤煌截涛起。夕峰倒堕满江阴，霜树高浮半空紫。舟人指点落日处，凌乱烟光射金绮。平生快睹无此奇，却恨归帆北风驶。至今伟迹在胸中，回首登临心不已。偶然兴落尺纸间，便欲平吞大江水。固知心手不相能，涂抹聊当卧游尔。晴窗舒卷日数回，不敢示人聊自喜。水部先生诗有名，忽枉瑶篇重称美。漫云家法自湖州，自愧区区何足齿。由来题品系名声，何况先生是诗史。君不见当年画马曹将军，附名甫集犹不死。又不见阎公自谓起文儒，池上俄蒙画师耻。人生固有幸不幸，拙劣何堪古人拟。江山千载等陈迹，一笑宁须论非是。
余画金焦落照图吴水部德徵先生寄诗二首题谢长句
作者：文徵明
朝代：明

忆昨浮船下扬子，平翻渺渺波千里。何来双岛挟飞楼，璀璨彤煌截涛起。夕峰倒堕满江阴，霜树高浮半空紫。舟人指点落日处，凌乱烟光射金绮。平生快睹无此奇，却恨归帆北风驶。至今伟迹在胸中，回首登临心不已。偶然兴落尺纸间，便欲平吞大江水。固知心手不相能，涂抹聊当卧游尔。晴窗舒卷日数回，不敢示人聊自喜。水部先生诗有名，忽寄瑶篇重称美。漫云家法自湖州，自愧区区何足齿。由来题品系名声，何况先生是诗史。君不见当年画马曹将军，附名甫集犹不死。又不见阎公自谓起文儒，池上俄蒙画师耻。人生固有幸不幸，拙劣何堪古人拟。江山千载等陈迹，一笑宁须论非是。
侍柱国王先生西园游集
作者：文徵明
朝代：明
体裁：七言律诗

名园诘曲带城闉，积水居然见远津。夏驾千年空往迹，午桥今日属闲人。江南白苧迎新暑，雨后孤花殿晚春。自古会心非在远，等閒鱼鸟便相亲。
倦寻芳·陈以可招赏花不赴
作者：文徵明
朝代：明
体裁：词

暄风泛午，迟日酣春，万锦新濯。传乐亭东，记得向来曾约。正是春明堪醉也，等閒愁病刚蹉却。漫多情，忆旧倚阑干，此时萧索。空自有、怜春思致，赋玉才情，无处堪著。怎及东君，时自对花吟酌。檀板风流犹在念，锦堂佳丽还留诺。待迟迟，却又怕，雨狂风恶。
停云馆燕坐有怀昌国
作者：文徵明
朝代：明
体裁：七言律诗

山馆无人午篆残，便闲经日不簪冠。时凭茗碗驱沈困，聊有书编适燕欢。漠漠黄梅生湿润，纤纤白苧试轻单。梧桐小砌阴如许，不得君来共倚栏。
偶过甫里乘月至白莲寺访陆天随故祠
作者：文徵明
朝代：明

一龛香火白莲宫，古社犹题甫里翁。坐挹高风千载上，依然旧宅五湖东。雨荒杞菊流萤度，月满陂塘斗鸭空。故草已随尘土化，空瞻遗像寂寥中。
儿子晬日口占二绝句
作者：文徵明
朝代：明

堂前笑展晬盘时，漫说终身视一持。我已蹉跎无复望，试陈书卷卜吾儿。吾家积德亦云稠，不易生儿到岁周。印绶干戈非敢冀，百年聊欲绍箕裘。
儿子晬日口占二绝句·其一
作者：文徵明
朝代：明

堂前笑展晬盘时，漫说终身视一持。我已蹉跎无复望，试陈书卷卜吾儿。
儿子晬日口占二绝句·其二
作者：文徵明
朝代：明

吾家积德亦云稠，不易生儿到岁周。印绶干戈非敢冀，百年聊欲绍箕裘。
元日书事效刘后村
作者：文徵明
朝代：明

愁早无端到小斋，问愁谁送与谁媒。残年原未将愁去，不是新年别带来。不求见面惟通谒，名刺朝来满敝庐。我亦随人投数纸，世情嫌简不嫌虚。
元日书事效刘后村·其一
作者：文徵明
朝代：明

愁早无端到小斋，问愁谁送与谁媒。残年原未将愁去，不是新年别带来。
元日书事效刘后村·其二
作者：文徵明
朝代：明

不求见面惟通谒，名刺朝来满敝庐。我亦随人投数纸，世情嫌简不嫌虚。
元日承天寺访孙山人
作者：文徵明
朝代：明

六街斜日马蹄忙，自觅幽人叩竹房。残雪未消尘迹少，一函内景对焚香。当年结习住僧家，对客分泉自品茶。欲识道人高洁处，纸窗残雪照梅花。
元日承天寺访孙山人·其一
作者：文徵明
朝代：明

六街斜日马蹄忙，自觅幽人叩竹房。残雪未消尘迹少，一函内景对焚香。
元日承天寺访孙山人·其二
作者：文徵明
朝代：明

当年结习住僧家，对客分泉自品茶。欲识道人高洁处，纸窗残雪照梅花。
元日试笔
作者：文徵明
朝代：明

云霞骀荡晓光和，手折梅花对酒歌。暮齿不嫌来日短，霜髭较似去年多。东风渐属青阳候，流水微生绿玉波。鸟弄新音晴昼永，相看不饮奈春何。
元日试笔
作者：文徵明
朝代：明

晨光蔼蔼散祥烟，宝历初开第四年。井里萧条占岁俭，人情薄劣与时迁。雪残梅圃难藏瘦，日转冰池欲破坚。老大未忘惟笔砚，小窗和醉写新篇。
元日饮王汉章小楼
作者：文徵明
朝代：明

元日高楼小合并，物华无语岁年更。一樽对面贫亲戚，四帙临头老弟兄。恋腊馀寒风漠漠，入春生意雨盈盈。向来日月寻常过，谁有㳙埃荅太平。
元日饮王汉章小楼
作者：文徵明
朝代：明
体裁：七言律诗

元日高楼小合并，物华无语岁年更。一樽对面贫亲戚，四帙临头老弟兄。恋腊馀寒风漠漠，入春生意雨盈盈。向来日月寻常过，谁有涓埃荅太平。
元旦书事
作者：文徵明
朝代：明

奕奕祥光报令辰，融融淑气转洪钧。开门聊自占风色，展刺先欣见故人。晴日笑谈惊隔岁，暮年光景喜逢春。桃符历日年年事，一度相看一度新。
元旦朝贺
作者：文徵明
朝代：明
体裁：七言律诗

仙音缥缈协和鸾，天上春回白玉阑。日出鸡人徐唱卯，雪消风伯为驱寒。万方玉帛看王会，一岁仪文重履端。满目升平题不得，白头惭愧直金銮。
元旦朝贺
作者：文徵明
朝代：明

仙音缥缈恊和鸾，天上春回白玉阑。日出鸡人齐唱卯，雪消风伯为驱寒。万方玉帛看王会，一岁仪文重履端。满目升平题不得，白头惭愧直金銮。
先友诗八首 其一 太仆李公应桢
作者：文徵明
朝代：明

太仆在三舍，抗言拒刑臣。平生彊执志，已究未达身。十年更外制，耿挺标清真。矫矫孤飞鸿，翘翘一角麟。卿监晚翱翔，白发已盈巾。故国有佳山，长岐多风尘。终然绝俗姿，逸去畴能驯。
先友诗八首 其七 参议王公徽
作者：文徵明
朝代：明

王公夫何如，侃侃古遗直。一命青琐闱，慷慨思效职。此身朝阙廷，暮已在绝域。所期言职伸，宁计一身抑。丘樊乐优游，天子思旧德。陜郊甫旬宣，遄归一何亟。松菊媚幽人，钟山有佳色。
先友诗八首 其三 定山庄公昶
作者：文徵明
朝代：明

定山古通儒，学道希圣贤。古义与时违，敛息贲田园。黄花媚幽径，白鸟泳清川。悠悠青山适，一往三十年。高罗弗为求，欲致无由缘。非无济世心，亦有清庙篇。惜哉用违材，零落成弃捐。
先友诗八首 其二 参政陆公容
作者：文徵明
朝代：明

陆公娄东凤，少小已翱翔。耿耿文庄公，识公在班行。职方振风采，抗疏扼群珰。章程在司马，至今犹耿光。名隆毁斯来，谗搆伺其傍。参藩亦晚达，竟为雠者伤。清风不终泯，遗书满缇缃。
先友诗八首 其五 礼侍谢公铎
作者：文徵明
朝代：明

岩岩天台山，下有幽贞士。咀英撷芳鲜，煜然散霞绮。早岁登延阁，回翔石渠里。璧雍育群材，金匮抽青史。虽复恩眷殊，不为缨组累。方岩有书堂，归来还兼耒。屡召不终淹，谁应会深旨。
先友诗八首 其八 太常吕公㦂
作者：文徵明
朝代：明

太常名家子，英英苍玉玕。文章足华焕，秉志亦坚完。礼曹肃供奉，弱冠已骞抟。不爱荫补郎，自致青云端。滁山咏列锦，银台达紏弹。所至必宣秉，云胡不终安。只应千首诗，终古无能刊。
先友诗八首 其六 处士沈公周
作者：文徵明
朝代：明

东南有一士，兰带芙蓉裳。璚珠杂瑶玦，皎然明月光。不随鸣凤下，甘与黄鹄翔。秋风自寥廓，罗网漫高张。采芳涉秋苑，看云抚层冈。不为平世得，白云聊徜徉。悠悠天随子，千载永相望。
先友诗八首 其四 文定吴公宽
作者：文徵明
朝代：明

有伟延陵公，居然古明德。道义周一身，文章可华国。悠悠明堂思，允矣清庙瑟。惜哉晚登庸，位用殊未极。还能敦薄夫，坐亦消谗慝。德渊物为迁，曾谁睹声色。圣贤不复生，斯人重吾忆。
先友诗八首·太仆李公应桢
作者：文徵明
朝代：明

太仆在三舍，抗言拒刑臣。平生彊执志，已究未达身。十年更外制，耿挺标清真。矫矫孤飞鸿，翘翘一角麟。卿监晚翱翔，白发已盈巾。故国有佳山，长岐多风尘。终然绝俗姿，逸去畴能驯。陆公娄东凤，少小已翱翔。耿耿文庄公，识公在班行。职方振风采，抗疏扼群珰。章程在司马，至今犹耿光。名隆毁斯来，谗搆伺其傍。参藩亦晚达，竟为雠者伤。清风不终泯，遗书满缇缃。定山古通儒，学道希圣贤。古义与时违，敛息贲田园。黄花媚幽径，白鸟泳清川。悠悠青山适，一往三十年。高罗弗为求，欲致无由缘。非无济世心，亦有清庙篇。惜哉用违材，零落成弃捐。有伟延陵公，居然古明德。道义周一身，文章可华国。悠悠明堂思，允矣清庙瑟。惜哉晚登庸，位用殊未极。还能敦薄夫，坐亦消谗慝。德渊物为迁，曾谁睹声色。圣贤不复生，斯人重吾忆。岩岩天台山，下有幽贞士。咀英撷芳鲜，煜然散霞绮。早岁登延阁，回翔石渠里。璧雍育群材，金匮抽青史。虽复恩眷殊，不为缨组累。方岩有书堂，归来还兼耒。屡召不终淹，谁应会深旨。东南有一士，兰带芙蓉裳。璚珠杂瑶玦，皎然明月光。不随鸣凤下，甘与黄鹄翔。秋风自寥廓，罗网漫高张。采芳涉秋苑，看云抚层冈。不为平世得，白云聊徜徉。悠悠天随子，千载永相望。王公夫何如，侃侃古遗直。一命青琐闱，慷慨思效职。此身朝阙廷，暮已在绝域。所期言职伸，宁计一身抑。丘樊乐优游，天子思旧德。陜郊甫旬宣，遄归一何亟。松菊媚幽人，钟山有佳色。太常名家子，英英苍玉玕。文章足华焕，秉志亦坚完。礼曹肃供奉，弱冠已骞抟。不爱荫补郎，自致青云端。滁山咏列锦，银台达紏弹。所至必宣秉，云胡不终安。只应千首诗，终古无能刊。
先大父有宿汶上之作舟中阅先集敬次严韵
作者：文徵明
朝代：明
体裁：七言律诗

日暮风霾欲涨天，独临古渡意悽然。春光三月行当暇，客子长途未息肩。白漫河流还岸岸，绿垂杨柳自芊芊。当年汶上城何处，一抹斜阳万树烟。
八月六日书事
作者：文徵明
朝代：明

万甲仓皇起一呼，如闻岛寇偾洪都。本忧江左非勍敌，岂谓淮南是浪图。翠辇南巡方授钺，捷书西上已成俘。可怜刘濞区区业，赢得功名属亚夫。十载招怀自作奸，区区名号等童孱。冥鸿已在虞罗外，残鲔方游鼎釜间。三计果看从下蔡，一丸那办守函关。笑他李白成何事，便儗金陵作小山。
八月六日书事·其一
作者：文徵明
朝代：明

万甲仓皇起一呼，如闻岛寇偾洪都。本忧江左非勍敌，岂谓淮南是浪图。翠辇南巡方授钺，捷书西上已成俘。可怜刘濞区区业，赢得功名属亚夫。
八月六日书事·其二
作者：文徵明
朝代：明

十载招怀自作奸，区区名号等童孱。冥鸿已在虞罗外，残鲔方游鼎釜间。三计果看从下蔡，一丸那办守函关。笑他李白成何事，便儗金陵作小山。
八月初九日见月
作者：文徵明
朝代：明

暮空云敛月初弦，露气星光共渺然。回首棘闱供试事，秋风梦断十三年。
八月十六夜对月
作者：文徵明
朝代：明

不嫌既望月华偏，自是浮生见月怜。来岁不知何处看，百年能得几回圆。倚阑凉思芙蓉露，满院秋风桂树烟。正是怀人情不极，一声归雁落尊前。
八月十四夜对月有怀
作者：文徵明
朝代：明
体裁：七言律诗

月近中秋夜有晖，幽人恋月卧迟迟。及时光景宁须满，明日阴晴不可期。清影一帘金琐碎，凉声何处玉参差。酒阑无限怀人意，都在庭前桂树枝。
兰房曲戏赠王履吉效李贺
作者：文徵明
朝代：明

彤云旖旎霏祥光，兰椒沃壁含璚芳。流苏袅袅开洞房，晚波绣烛摇鸳鸯。鸳鸯双飞情宛转，紫带垂螭觉螭缓。绿膏照粉玉缸斜，瑶鸭融春翠云暖。海绡落枕夜何如，美人笑掷双明珠。巫云朝敛金钗溜，不恨巫云恨花漏。
兰房曲戏赠王履吉效李贺
作者：文徵明
朝代：明
体裁：古风

彤云旖旎霏祥光，兰椒沃壁含璚芳。流苏袅袅开洞房，晚波绣烛摇鸳鸯。鸳鸯双飞情宛转，紫带垂螭觉螭缓。绿膏照粉玉釭斜，瑶鸭融春翠云暖。海绡落枕夜何如，美人笑掷双明珠。巫云朝敛金钗溜，不恨巫云恨花漏。
关川八咏 其一 关川幽居
作者：文徵明
朝代：明
体裁：五言律诗

有美神明后，关川古世家。人情随里善，第宅带山斜。高木雨添荫，清流月映沙。莫怜城市好，车马正纷华。
关川八咏 其七 双溪明月
作者：文徵明
朝代：明
体裁：五言律诗

见说双溪好，秋来更渺然。漫流寒漾月，夜色远浮天。斗酒黄泥坂，宫袍采石船。谪仙今寂寞，胜事属谁传。
关川八咏 其三 墓山牧笛
作者：文徵明
朝代：明
体裁：五言律诗

何处闻悲调，陇头孤笛鸣。月明人跨犊，风细谷传声。郁郁佳城思，漫漫长夜情。孤儿正愁绝，原树答凄清。
关川八咏 其二 唐关清隐
作者：文徵明
朝代：明
体裁：五言律诗

空岩带流水，回合自成关。有客居盘谷，何时赋小山。编篱护脩竹，引钓俯苍湾。见说遗尘累，春来事事閒。
关川八咏 其五 隔峰岚气
作者：文徵明
朝代：明
体裁：五言律诗

隔峰当户牖，岚气扫晴空。短笏迎萧爽，疏帘捲郁葱。晚烟明灭外，秋色有无中。莫道浑如画，还应画未工。
关川八咏 其八 万贯晴川
作者：文徵明
朝代：明
体裁：五言律诗

江上春潮落，晴洲带渺茫。中流分树色，斜日送蘋香。断雁迷千里，荒鸡自一乡。晚云归别浦，依约见帆樯。
关川八咏 其六 屏阜书声
作者：文徵明
朝代：明
体裁：五言律诗

吾伊声不恶，宛转出崇冈。茆屋四檐静，短檠中夜凉。能来问字客，雅称育贤乡。清韵松篁外，悠然道味长。
关川八咏 其四 枧山渔歌
作者：文徵明
朝代：明
体裁：五言律诗

短棹白蘋渚，清歌黄帽郎。隔云传欸乃，背雨入沧浪。日落暮山碧，天空烟水长。西风吹不散，秋色满江乡。
关帝读麟经
作者：文徵明
朝代：明
体裁：七言绝句

有文无武不威如，有武无文不丈夫。谁似将军文复武，战袍不脱夜观书。
兴隆寺致斋
作者：文徵明
朝代：明

漠漠香灯佛座前，寝衣相对不成眠。明禋夙奉廷中戒，清净来修物外缘。竹树湘帘新月色，鬓丝禅榻旧风烟。无端忽忆朝元事，笑隔春风又一年。
内直有感
作者：文徵明
朝代：明
体裁：七言律诗

天上楼台白玉堂，白头来作秘书郎。退朝每傍花枝入，儤直遥闻刻漏长。铃索萧閒青琐静，词头烂漫紫泥香。野人不识瀛洲乐，清梦依然在故乡。
内直有感
作者：文徵明
朝代：明

天上楼台白玉堂，白头来作秘书郎。退朝每傍花枝入，儤直遥闻刻漏长。铃索萧閒青琐静，词头烂漫紫泥香。野人不识瀛洲乐，清梦依稀在故乡。
再与庆成
作者：文徵明
朝代：明

日射宫花淑景柔，春风重醉殿东头。嫚姗不厌倡优拙，宣劝亲承礼数稠。天上露华恩湛湛，庭中和气鹿呦呦。一声响节惊禽散，锦服中官进御羞。
再与庆成
作者：文徵明
朝代：明
体裁：七言律诗

日射宫花淑景柔，春风重醉殿东头。嫚姗不厌倡优拙，宣观亲承礼数稠。天上露华恩湛湛，庭中和气鹿呦呦。一声响节惊禽散，锦服中官进御羞。
再和昌国游洞庭西山诗八首 其一 自胥口入太湖
作者：文徵明
朝代：明

蒹葭缭绕带胥塘，百里沿洄笠泽长。新水浮天舟浩荡，远山沉日树苍凉。风烟西去堪乘兴，鸡犬中流别有乡。咏得鲈肥人脍玉，自敲渔榜答沧浪。
再和昌国游洞庭西山诗八首 其七 谒毛公坛雨不果行
作者：文徵明
朝代：明

拟攀栖迹拜灵仙，辛苦佳期一雨愆。短策空多探古兴，方坛刚欠访真缘。兴怀丹篆愁云外，败意檐声客枕前。赖是胜情初未减，锦囊添得卧游篇。
再和昌国游洞庭西山诗八首 其三 下缥缈峰小憩西湖寺
作者：文徵明
朝代：明

回岭悬藤稍倦攀，税鞍中路得禅关。百年清净山中债，半日浮生竹院閒。小雨磬声延午梦，方池云影淡秋颜。此行别有堪誇事，得与高僧共往还。
再和昌国游洞庭西山诗八首 其二 缥缈峰
作者：文徵明
朝代：明

薙草遥遵鹿兔踪，飞岚拂袖映疏松。平湖万顷玻璃色，落日千寻缥缈峰。烟树吴都晴上掌，秋风云梦晚填胸。无烦咋指伤韩愈，尽有閒情在短筇。
再和昌国游洞庭西山诗八首 其五 左神洞
作者：文徵明
朝代：明

裹粱怀炬探幽玄，稍即唅呀复旷然。荡潏微闻头上浪，光晶别有地中天。千年何物扃丹刻，一勺怜君负紫泉。莫叹虚酬十年愿，秪应凡骨未能仙。
再和昌国游洞庭西山诗八首 其八 游资庆寺
作者：文徵明
朝代：明

老衲深居湖上山，松扉斜掩磬声寒。袈裟对客妨秋定，蔬笋开厨破晚餐。未愧逡巡留偈子，自缘疏野恋蒲团。归来烟月篇章富，乞与幽人得细看。
再和昌国游洞庭西山诗八首 其六 左神道中
作者：文徵明
朝代：明

玉虚灵府千年秘，恣讨知君眼境新。平日登高推短赋，西来济胜有轻身。湖山四面天开寺，橘柚千家土著民。他日菟裘如有意，愿㩦书册作比邻。
再和昌国游洞庭西山诗八首 其六 左神道中
作者：文徵明
朝代：明
体裁：七言律诗

玉虚灵府千年秘，恣讨知君眼境新。平日登高推短赋，西来济胜有轻身。湖山四面天开寺，橘柚千家土著民。他日菟裘如有意，愿携书册作比邻。
再和昌国游洞庭西山诗八首 其四 经桃花坞
作者：文徵明
朝代：明

夕阳下马桃花坞，不见桃花坞亦蓁。溪壑春风空旧梦，柴扉流水或秦人。图经可按桑田异，诗客多情燕麦新。不用苦辛仍买种，梁园金谷总成尘。
再和昌国游洞庭西山诗八首·自胥口入太湖
作者：文徵明
朝代：明

蒹葭缭绕带胥塘，百里沿洄笠泽长。新水浮天舟浩荡，远山沉日树苍凉。风烟西去堪乘兴，鸡犬中流别有乡。咏得鲈肥人脍玉，自敲渔榜答沧浪。薙草遥遵鹿兔踪，飞岚拂袖映疏松。平湖万顷玻璃色，落日千寻缥缈峰。烟树吴都晴上掌，秋风云梦晚填胸。无烦咋指伤韩愈，尽有閒情在短筇。回岭悬藤稍倦攀，税鞍中路得禅关。百年清净山中债，半日浮生竹院閒。小雨磬声延午梦，方池云影淡秋颜。此行别有堪誇事，得与高僧共往还。夕阳下马桃花坞，不见桃花坞亦蓁。溪壑春风空旧梦，柴扉流水或秦人。图经可按桑田异，诗客多情燕麦新。不用苦辛仍买种，梁园金谷总成尘。裹粱怀炬探幽玄，稍即唅呀复旷然。荡潏微闻头上浪，光晶别有地中天。千年何物扃丹刻，一勺怜君负紫泉。莫叹虚酬十年愿，秪应凡骨未能仙。玉虚灵府千年秘，恣讨知君眼境新。平日登高推短赋，西来济胜有轻身。湖山四面天开寺，橘柚千家土著民。他日菟裘如有意，愿㩦书册作比邻。拟攀栖迹拜灵仙，辛苦佳期一雨愆。短策空多探古兴，方坛刚欠访真缘。兴怀丹篆愁云外，败意檐声客枕前。赖是胜情初未减，锦囊添得卧游篇。老衲深居湖上山，松扉斜掩磬声寒。袈裟对客妨秋定，蔬笋开厨破晚餐。未愧逡巡留偈子，自缘疏野恋蒲团。归来烟月篇章富，乞与幽人得细看。
再游虎丘
作者：文徵明
朝代：明
体裁：七言律诗

短簿祠前树郁蟠，生公台下石孱颜。千年精气池中剑，一壑风烟寺里山。井冽羽泉茶可试，草荒支涧鹤空还。不知清远诗何处，翠蚀苔花细雨斑。
再答一首
作者：文徵明
朝代：明
体裁：五言律诗

未遂入山居，聊营背郭庐。编茅荫衡宇，垂柳带清渠。陋袭先人志，惭淹长者车。北窗有凉吹，卧展架头书。
再赐银币
作者：文徵明
朝代：明

流银嘉币上方琛，昼锡骈蕃雨露深。朽质何堪施绮縠，虚名元自愧南金。敢忘珍重酬千载，图补丝毫有寸心。白发茂恩何所自，三年供奉忝词林。
写閒舟图寄葛汝敬
作者：文徵明
朝代：明

小舟依渡不施桡，正似閒人远世嚣。满径绿阴初睡起，坐临流水看春潮。
冬夜
作者：文徵明
朝代：明

烟锁凝尘四壁空，青灯欲烬夜溶溶。凉声度竹风如雨，碎影摇窗月在松。病枕萧条闻永漏，草堂摇落已深冬。不堪酒醒凄然地，抚景怀人意万重。
冬夜读书
作者：文徵明
朝代：明

故书不厌百回读，病后惟应此味长。千古精神如对越，一灯风雨正相忘。卷中求道深知谬，意外图名抑又荒。束发心情谁会得，中宵抚几自茫茫。
冬日杨仪部宅宴集会耆朱性甫朱尧民祝希哲邢丽文陈道复及余六人分韵得酒字
作者：文徵明
朝代：明

徂冬肃玄阴，凉飙集虚牖。璚霙遘时晴，朝旭射檐溜。欣言对群英，况我平生友。结交廿年更，复此同樽酒。羽觞激清丝，兰羞粲朱豆。岂无高宴会，重此文史旧。兹焉申故好，岁晏期勿负。
冬日谢克和送蟹
作者：文徵明
朝代：明
体裁：七言律诗

劳遣霜脐到酒边，眼看郭索已垂涎。翠螯啄雪真堪把，赤甲含膏更可怜。湖上人家收断后，江南风物看灯前。居然动我江山兴，不忘诗人后惠连。
冰泮志喜次黄才伯韵
作者：文徵明
朝代：明

吹面东风不作寒，断冰千片下晴滩。已看积雪经冬尽，正好垂杨映水看。满目江山劳应接，到家樱笋未阑残。只应今夜扁舟梦，先绕吴门斗鸭阑。
冰泮次才伯韵
作者：文徵明
朝代：明
体裁：七言律诗

吹面东风不作寒，断冰千片下晴滩。已知积雪经冬尽，正好垂杨映水看。满目江山劳应接，到家樱笋未阑残。只应今夜扁舟梦，先绕吴门斗鸭栏。
初六日与客自葑门汎舟至东禅小集
作者：文徵明
朝代：明
体裁：七言律诗

浅痕霏绿淡烟光，远树依依春水长。落日五人浮野艇，东城三里到溪堂。馀寒人日梅枝瘦，半醉僧寮菜饭香。转信投閒閒不得，题诗还博静中忙。
初夏次韵答石田先生
作者：文徵明
朝代：明

腥红簇簇试榴花，四月江南恰破瓜。山鸟初闻脱布裤，美人能唱《浣溪沙》。方床睡起茶烟细，矮纸诗成小草斜。为是绿阴将结夏，两旬风雨洗铅华。
初夏遣兴
作者：文徵明
朝代：明
体裁：诗

雨浥浮埃绿满庭，晚花初试水冬青。小窗团扇春寒尽，竹榻茶杯午困醒。惭愧饥年还饱食，蹉跎贫业尚残经。燕闲自觉难消受，赖得经时病未宁。
初归检理停云馆有感
作者：文徵明
朝代：明

京尘两月暗征衫，此日停云一解颜。道路何如故乡好，琴书能待主人还。已过壮岁悲华发，敢负明时问碧山。百事不营惟美睡，黄花时节雨班班。
初春书事三首
作者：文徵明
朝代：明

疏帘掩映物华鲜，睡起西窗思黯然。落日断云收宿雨，暖风纤草涨新烟。寂寥乐事烧灯后，懒慢情怀拄杖前。幽兴不缘愁病减，时时觅纸写新篇。流云冉冉度湘帘，绿映轻衫草色鲜。淑气薰人淹宿酒，花香入梦恼春眠。影摇锁影霏霏日，篆袅垆薰细细烟。门掩红尘无过客，自临南牖了残编。晴雀飞飞恋草檐，午风漠漠泛茶烟。雪残东圃梅花后，春在南墙细草边。窗下蠹编消永日，镜中华发感流年。诗逋画债难推脱，应负平生笔砚缘。
初春书事三首·其一
作者：文徵明
朝代：明

疏帘掩映物华鲜，睡起西窗思黯然。落日断云收宿雨，暖风纤草涨新烟。寂寥乐事烧灯后，懒慢情怀拄杖前。幽兴不缘愁病减，时时觅纸写新篇。